Valentine Day Thawkehnak Le A Hmanning – Vaurawng\nValentine Day Thawkehnak Le A Hmanning\nPosted By: vaurawng.com February 12, 2020\nJune Nilian Sang | February 5, 2016| ‘Valentine Day’ ti cu aa duhdawmi hna ni tinak a si i, aa duh i aa dawmi hna pohpoh cu hi ni February 14 ah sunglawi taktak in caan an hmangṭi, laksawng hna an i pe. Hihi vawleicung ram tampi nih an rak hman ciomi a si. A tawinak in V’Day ti zong ah an auh. Nungak a ngeimi, tlangval a ngeimi hna le mino ca lawng ah a rak si lo, kum upa le tar pipi zong nih an sunhloihmi a si. V’Day a thawhkehning zoh pah in zeitin dah miphun dang cheukhat nih an rak hman cio timi kan hun zoh lai.\n‘Valentine’ timi cu a luanciami kum zabu 4th lio ah Rome ram [atu lio Italy] ah Khrifa phungbia cawnpiaktu pa [atu chan holh cun pastor] min a si. A minfak ah Saint Valentine ti a si. Cu chan lio i Rome siangpahrang Claudius II timi pa nih hin an ram ralkap pawl kha nupi ngeih a rak sianh hna lo__ralkap nih nupi an ṭhit ahcun chungkhar ah an lungthin a um caah ral an tei kho lo, tiah a rak zumh caah a si. Cu bantuk phung cu Saint Valentine nih hin a rak duh lo. Ralkap mino tete nungak he aa duhmi a hmuh tik hna ah a zaang a fak tuk hna. A thli tein mino le ralkap tampi kha a rak lehthah tawn hna.\nCucu siangpahrang Glaudius II nih a theih tik ah Valentine cu thong a thlak. Thonginn congtu Asterius timi pa nih Valentine thlacam piaknak in mi an dam tawn ti kha a theih tik ah a mit a cawmi a fanu Julia caah thlacampiak ding in a fial. Valentine nih thla a camnak thawng in mitcaw Julia cu khua a hmu. Hi thawk hin nungak Julia nih Saya Valentine cu a tlaihchan colh. Caan a hung kal cun Valentine zong nih a tlaihchan ve i an pahnih lung chung in i duh veve dawh an si.\nVanlentine nih mitcaw a damtermi cu Rome siangpahrang Claudius II nih a theih tik ah a khuaruah a har tuk. Asinain siangpahrang ṭha lo ṭheu kan ti cu ‘na biaknak hi kaltak law Rome miphun tam bik nih kan biakmi biaknak ah naa thleng lai’ tiah Vanlentine cu a ti. Valentine nih a duh lo i amah siangpahrang pa lehlam cu Jesuh Khrih zum ding in a forhfial. Siangpahrang pa cu a thinhung i Vanlentine cu thah ding in bia a khiah. Valentine cu thah ding a si cang. An thah laite ah ball pen le catlap a hal hna i, catlap raang cung te ahcun “From Your Valentine” timi a ṭial i Julia caah a chiahta. Valentine an thah hi February 14 ah a si.\nValentine a thih hnu in kum zabu zeimawzat tiang hrawng cu amah philhlonak ah biakinn ah an rak hmang tawn. Ngel le ceel ah, biazai ṭial thiam le caṭial thiam hna nih hi kong hi an hloi tawn. Hi caan [Valentine thih thla] liote hi “pangpar dawhdawh an par lio caan a si e” an ti. Cheukhat nih “vanva le ramsa hna zong hi caan ahhin an i helh i, thit-umhnak an tuah” ti a si. Thingkung hna zong nih an sian lo tukmi an hnah tilh an i timh lei sang [an thilh deuh hlan] khi a si tik ah an caah caan sunglawi a si tiah a phunphun in an hloi tawn.\nHi bantuk in lungzur (romantic) ngai in an hloi ruang ah hin a hung rau ziahmah i kum zabu 19nak hrawng a hung phanh cun England miphun le England miphun an umnak ram tampi ah atu kan hmanmi dawtnak langhter phun hin an vun hman thluahmah i, tuchun ahcun vawlei pumpi nih hman a hung si cang. Ram cheukhat ahcun an ram zungkhar ni ah an hman. Valentine Day timi hi mah le miphun holh cio in an ngei nain a sullam nih cun ‘Aa Dawmi Hna Ni’ ti khi an sawh dih. Valentine Day vawlei pumpi tiang nih kan hman khawhnak hi an hlathlai tik ah Company pawl nih sipuazi ruah ah an ram mizapi nih theih ding in an aupi (promote an tuah) ti a si.\nJapan le Korea ram ahhin hi bantuk ‘Valentine Day’ laksawng le thilri hi a tam bik a chuahtu an si. Hi hna ram hnih ahhin phundang ngai in an hman. February 14 ni ahhin nu pawl nih pa pawl kha laksawng pek in dawtnak an langhter. Thla khat hnu March 14 ah khin ‘White Day’ tiah an auhmi special ni an ngei ṭhan. Cu ni ahcun February 14 ni ah laksawng pek a tongmi nih a phi (answer) pek ni ti a si. Nihchuak ngai thil aa chapmi cu February 14 le March 14 ah laksawng a ngah lomi poh cu April 14 khi ‘Black Day’ tiah a min an sak i, cu ni ah cun rawl dawr ah khohsuai (noddle) a nakmi an ei i, an ton lo ruang ah an i hnem ti a si. Singapore le Tuluk pawl hi Valentine day ahcun tangka a hmang bik an si ve.\nMi tambik dawtnak langhternak ah an hmanmi thilri cu chocolate, muṭhai, pangpar rimhmui, dawtnak bia dawhdawh in ṭialmi greeting card tibantuk in a si. Hihi aa duh liomi ca lawng ah a rak si lo. A liamciami caan saupi ah a rak i ṭhi-um cangmi rian ruang ah honey-moon a rak chuak manh lomi nuva hna zong kha dawtnak a karhchin nakhnga an ti i, an fale kaltak in honey-moon khual a thar in an tlawng. Thihṭian nih a naih cuahmahmi tar hna nupa zong thihṭian tik ah i lungsak emem ding in tiah an hmang ve tawn. Valentine timi biafang hi Mirangca biafang ah aa chuah i dictionary zong ah an khumh. A sullam cu ‘ka thimmi ka dawt’ tinak a si, a laksawng zong khi Valentine ti khawh a si.\nHi ni ahhin lung duh aa hmuh cangmi ca ahcun kan i dawtnak a feh deuh nakding ah kan thiam khawh chung chuah in kan dawtnak langhter hi a biapi tuk.\n(Ref: theholidayspot.com, Wikipedia.com, olrl.org)\nTheiternak: Hi capar cu Chin Digest Vol 2, No. 1 (February 2016) ah a rak chuak cangmi a si. Catialtu hi June Nilian Sang, Chin Digest Executive Editor a si.\nBe the first to comment on "Valentine Day Thawkehnak Le A Hmanning"\nMRTV-4 riantuan mi pa cu inn dot khaan ah hri ai awk that,aruak rim nam hnu lawng ah an theih\nKokek thil in hmape fawi tein hloh na duh ahcun…\nC.Ronaldo nih anupi Georgina cu zeiruangah thlakhat ah Dollar 80000 apek zungzal\nKanmah ruangah kan chungkhar hna zawtnak kan chawnh lonak dingah mah hi zulh hrim ding asi\nHaa fah , haa ni phin , haa chung i hnaikhuar tibantuk ah a tha tukmi Mang/theikalong mu le ahnah


Benben cu ruah lo pi in Kalyamyo ah a tlung; a thil tuah tim mi hi uar um tak tak. Benben thio thio si ko ee\nMyanmar Idol ah fan ngei tambik le international voice a ngei mi tiah mi tampi nih an theih mi Benben cu Yangoon ah mi tampi coronavirus ruangah harnak a tonh mi sin ah bawmhnak a pek hnuah Kalyamyo ah a kal. Kalaymyo ah a kalnak ruang bik cu atu coronavirus ruangah lock down tuah a si ve cang caah mah bantuk harnak a tonh mi sin ah bawmhnak pek ding in le rian ttuantu pawl nih an herh mi bawmh ding in a kal tiah theih a si.\nMyanmar caah vanthat si:nazi 24 chung ah minung 1300 zawtnak chek kho tu seh ting 8400 man an hlut cang……Myanmar ram cu sifak ram asi ,COVID-19 khamnak dingah ahar tukmi ram asi . Asinain atu ah thawngpang tha ngai achuak mi cu …..Nazi 24 chungah minung 1300 achek kho tu seh le ting 8400 cu U Zaw Moe ( Akkamahathiri thuhdama manih Zawtika Dara) le Doctor Saw Nay Nwe AA Medical Product Ltd nih an hlut cang .\nZawtnak chek kho tu seh lawng siloin ting 8000 man leng thilri zong an hlut chih (April5) . Hlutnak puai cu Kyaihkasan zangleknak hmun , Pyitaungsuh khanma ah an tuah .COVID-19 khamnak lutlai, Baho committe le zaanglek vuanci sinah hlutnak antuah .\nAn hlut mi thilri pawl cu 1.Automatic in COVID-19 zawtnak um le um lo ,nazi 8 chung ah 380 leng,nazi 24 chung ah 1300 leng achek kho tu Cobas 6800 Analyser set pakhat (Made in Switzerland )2.Cobas 6800 analyser set le minung 1100 leng achek kho tu sii hang Reagent (Made in USA)၊3. Datkhuaikhan (NHL) i virology Lab sanh deuh nak (lab renovations including Air corn & lab fixtures/fittings hi pawl hi an hlut hna .Hi seh pawl cu US FDA nih hmatpungtin an ngah cia mi asi i Myanmar caah ngah ding an i zuam mi asi i American ram in Frankfurt airport ah aphan cang tin theih asi . https://burmese.asia/\nBe the first to comment on "Benben cu ruah lo pi in Kalyamyo ah a tlung; a thil tuah tim mi hi uar um tak tak. Benben thio thio si ko ee"


A Poi Tuk Hringhran Pi Zatluangi Nih Mual A Kan Liam Taak A Nun Lioah Tuanbia Dawh Te A Ṭial Taak – Chin World News Evening\nA Poi Tuk Hringhran Pi Zatluangi Nih Mual A Kan Liam Taak A Nun Lioah Tuanbia Dawh Te A Ṭial Taak\nJuly 19, 2019 July 19, 2019 Salai Van Chin News\nA poi tuk hringhran ee. Tantaakmi chungkhar Bawipa nih an ngaihchiatnak chungin hnem hram ko hna seh! Pi Zatluangi, Kum 89 w/o Pu Zasela (L), cu tuzaan Dar 9:30 ah khan an umnak inn Electric Veng near DEO Complex ah a nunnak a liam tiah theih asi. Tuzaan an tthupi hna i, thaizing ah ruak vuinak caan an hmang te lai tiah thawngpang theih asi.\nAmah Pi Tluangi tiin mi tam deuh nih an theihhngalhmi asi. Amah hi Lunglei sianginn ah a minthang bik le alar bikmi chungah a telmi JNM School ah Head Teacher caan zeimaw zat rian a ttuan i, a cawnpiaknak tangin a tthangmi mi hlawhtling tampi an um hleiah ram hruaitu le uktu tiang a chuakmi an um tiah theih asi. Amah hi cawnpiaktu ttha National Award For Teacher laksawng tiang a hmu cotu mifim thiam pakhat asi ve.\nHi vawlei kan nunnak cu hihi asi ko. Bible nih a chimcia bangin hi vawlei cu zungzal a hmun ding le kan umnak ding asi lo. Caankhatte ca i, khual atlawngmi kan si i, kan nun dam a saubik ahhin kum 70 le 80 chung te lawng tiah a chimhcia bangin kan nu asimi Pi Zatluangi zong Bible bia bangin atubantuk a tonnak hi asi. Tantaakmi chungkhar Bawipa nih an ngaihchiatnak chungin hnem ko hna seh!


Hakha ah Ralkap le Palek nih tlaih i hrem mi pakhat cu an thlah hnu ah a nunnak a liam – Hakha Cherry\nHakha ah Ralkap le Palek nih tlaih i hrem mi pakhat cu an thlah hnu ah a nunnak a liam\nHakha ah Ralkap le Palek nih March thla dih lei i minung 5 an rak tlaih mi chung ah aa tel mi Yangon khuami pakhat cu, an tlaih hna lio ah an hrem hna, thlah an si hnu ah sii-inn a phan i voi hnih tiang aa thlop hnu April 13 zaan ah a nunnak a Liam.\nA thi mi pa hi Shalom Guesthouse ah rian a rak tuan mi a si i amah hi pawfah zawtnak a ngei mi a si. Tutan a thi mi hi Kawl panga le Tedim pakhat an rak tlaih hna lio ah aa tel ve mi a si.\nTlaih an ton i thlah than an si hnu in minung pathum zong an hrem hna ning a fah ca ah rian an tuan kho ti lo.\nA nunnak a liam mi pa hi, sii-inn ah voi hnih tiang aa thlop i a dam khawh ti lo ca ah a nunnak a Liam hi a si tiah thawng kan theih. A ruak cu April 14, Hakha ah vui a si lai tiah kan theih. Biakilh: Thawngpang fiang deuh in kan rak thanh than lai.DVC The Hakha Times\nHakha Khuathar ah Pu Tuan Ceu Fale Pahnih Ralkap nih an Tlaih Hna.Tu zaan sml. 9:00 hrawng ah Hakha Khuathar, Thantlang lei kalnak lam ah a ummi Pu Tuan Ceu i a fale mino pahnih ralkap nih an tlaih hna, tiah thawng kan theih.\nTlaih a tongmi Pu Tuan Ceu fale pahnih hi Zo Thang le Tluang Thang an si. Kawlmi hna an umnak Shwe Man Thu dawrkhaan ralkap nih an bauh hnu ah inncung ah a ummi Pu Tuan Ceu fale pahnih an tlaih hna hi a si.Zei ruang ah dah an tlaih hna timi fiang in theih a si lo.The Chin Journal April 13, Hakha\nKIA chimnak nawlngei Col. Naw Bu nih, “Ni 4 chung pehzul in vanlawng in Alaw Bum tlang an rak kah.\nCNA nih kap rih lo tein lungsau an i-cuhmi cungah kaa lawm.


‘Justice delayed is justice denied’: 676 Innhmun Kong Buaibaimi Zohthannak – THE CHINLAND POST\n‘Justice delayed is justice denied’: 676 Innhmun Kong Buaibaimi Zohthannak\n‘Justice delayed is justice denied’ tiah mirang nih an timi amah ning in ka hun hman. A tlangtar peh zoh ah chim duhnak a fiang colh ko lai tiah ka ruah.\nA chim duhmi cu mi pakhat a sual tiah puh ruang ah thongthlak le hren a si tikah —‘phungphai (upadi) ning tein ceihpiak colh lo; tlaiter, nuarhter le hnutter a si cun dingthluk lairelnak (ta-ya-hmiah-tah-hmuh) um lo’ — he a khat. Phungdang chim cun, a caan chung ah ningcang tein tawlrel lo mi biaceihnak cu an covo buar a si, an covo al a si. Asiloah, pumpak nih minung a sinak in a ngeihmi nawl, a tinco dingmi an buar piak a si kan ti khawh. Cucu, a tawlreltu a simi nawlngeitu hna nih an tuah lo tik ah a chim duhmi a si.\nKa tlangtar ah ka hun langhter cang bang, Hakha ah fak ngai in ngaihchiatnak le buaibainak, mithli tlaknak fak ngai in a chuahpitu vawlei hmunhma kong a si. Nain, hihi thil thar a si lo. Cozah thar a kai cangka in fak ngai in Chin ramkulh ah buaibainak a chuakmi tampi lak ah pakhat cu vawilei hmunhma kong hi a si. Hakha lawng ah silo in, Falam, Kanpelet tbk. peng zong ah a rak cang. Nain, tutan a biapi in ka hun zoh duhmi cu Chin ramkulh khualipi Hakha khua chung ah a buaimi vawlei hmunhma kong a si. A dotdot in hun zoh hmanh hna usih:\nThil sining: zeitindah vawlei hmunhma kong buaibainak a chuah timi acan lio ahcun, kan rak hngalh cio dihmi a si. Hakha Cawbuk sang, a thlanglei ah a buaimi vawlei hmunhma 676 ekah kong ah ruahnak a phunphun a rak chuak, a tha lo a ti na, a tha ti na, ruahnak phun a rak tam liangluang. Asinain, Kum cheu tluk (2019 August-2020 February) a hun rauh tik ah, mizapi zong nih kan hun philh deuh, a linhsat ti lo hnu ahcun, chungkhar in a ingtuar taktak lomi caah ahcun, hun daithlanh deuh a hung si. Hi cabia nih, an rak hrawh lio ah ahodah a palh i, ahodah a hman (dik) timi kong ah silo in, nihin ni ah zeidah a dirhmun a si? Zeidah an phanh cang timi kong le atu ah zeidah a palh cang timi kong hmaithlak aa tim deuh.\nMizapi nih kan rak theih hmasa biknak cu cozah nih 2019 August biakhiahnak an tuahmi a thli in riantuan a timhnak meting biakhiahnak cahmai zawn kha media pawl sin a phanh (leak) in a si. Cuchung ah, fiang tein an langhtermi cu Ekah 676 chung ah phungning lo in hmun a hmangmi le inn sakmi pawl hrawh ding: Palek 50, Meithat 30, Sipin Committee 50 le mawtaw 3, Vawleitahnak zung 6, Lah-wah-kah 6, Mizaw phorhnak mawtaw 1 le minung 2 nih tuanvo lak ding ti a rak si. Cun, a cozah lei silo in, Hakha sang riat (8) chung in minung 70 thawh ding: Cawbuk 11, Dawrthar 24, Pyidawtha 11, Dawrhlun 4, Khuahlun 4, Khuathar 8, Hakhathar in 8 tiah hmunhma hrawh tuanvo ding caah biakhiah a rak si.\nAn biakhiahnak ah a rak i telmi pakhat cu — “Hi 676 Ekah vawlei hmunhma hrawhhral lio ah Media pawl nan luhter hrim (hrim) hna lai lo” — timi a si. Hi sangthar vawlei hmunhma hrawhhralnak 09-08-2019, zing sml. 9 ah thawk ding tiah biakhiahnak an tuahmi a rak si. Nain, Naypyidaw lei ah nawl an halmi pakhat an ngah lo ruang ah, a ni an rak thawn. Bia a rak lengmi pakhat bel cu Biaknak riantuantu Pastor te nih Chin ramkulh cozah an len hna caah a si an rak ti. A si kho men, nain, Naypyitaw ah nawlhalnak an rak tuahmi hngahtu kha si sehlaw a dawh deuh.\nA cunglei ka langhter cang bantuk in cozah nih hrawhhralnak an rak tuah lio kong ah ahodah a palh, ahodah a dikfel timi kong fianter ka tim lo. Nain, hi lio thil sining ah cozah lei tlamtlinlonak tampi a um ve bantuk in, hmun ngeitu, lo ngeitu tiah ruahmi mipi lei zong in tlamtlinlonak tete a rak um liangluang. Cozah nawlngeitu nih hmunhma an tah lio ah, inn le lo a um ko mi, hri an zam khanh hna ning kong, hmun tah pah ah, hihi cu amah nih cu zat in a ngamh, kha zat in a ngamh timi biathli a lennak kong le siaherh deuhmi an ngeih deuhnak kong vialte cu mizapi hngalh a si ko cang. Cun, hi lio ah, hmunhma le lo ngeitu lei nih an chim mi chung in — nawlngeitu nih hmun an tah lio ah, a um cia mi lohmun zong a laifang in cheu a sinak, tikhor, ngakhor zong then a sinak pawl an chimmi zong ruah ding cu a um fawn.\nNain, thil a palh ngaimi pakhat cu lohmun ngeitu ka si tiah a timi nih catlap felfai tein rak ngei lo. Pupa ram a si ko nak catlap felfai rak ngei lo. Cun, caan karlak ah rak tuan lo, rak thlawh lo. 2014/2015 nu ah Hakha Khualvel lam chun a si hnu in, lo tuah hram an thawk thanmi, cun Ralkap chan ah, Form (pungsan) no. 1 in tuahnak nawl an pekmi hna le Lakphak cinnak nawl pekmi kha phung ninglo in tawlrel. Cozah mit in zoh ahcun, a bik in, a karlak ah a maikeitu (puaisa) he i bawm in, Form (pungsan) no. 7 Lodum tuahnak nawl catlap hmanh a silomi tuahtuan nak nawl catlap men (Pungsan 1) hmunhma kha then cheu in, zei a hngallomi khuate lei pem thar mi sin ah zei catlap felfai hmanh um lo in zuarzamh kha a rak poimi a si ve hnga.\nNain, lohmun ngeitu nih an ti vemi ah cozah zong nih cun, misifak harsa le a pem tharmi caah an ti ko zong ah cun, an tuah taktak tung lo. Atu zong ah, hmunhma an tah lio ah, hmun cheu khat cu min a chuakmi zong a um len cang. Cun, Chin-oo-sii le Khuathar thlang hmunhma an samhmi, Ekah 100 zong tha tein an tawlrel kho lo. Lohmun ngeitu zong an lung tling lo i, nihin tiang hmunhma a comi zong nih inntung an dirh kho lo. Hmunhma a tingco mi kong zong ah soiselnak a um liangluang. Inn le lo a ngei komi nih an tin len tiah caihphai zong an si.\nHi Ekah 100 buaibainak ruang ah, Ramkulh cozah nih ngeihmi Sipin nawlngeinak in tawlrel khawh dingmi a rak si lo. Cu ruang ah, Hakha Khuapi Sipin nawlngeihnak Hmunhma zong kauh chap ding in, hal a rak si. Naypyitaw in Home Ministry (Pyi-Htay-Yi) nih fawite in biakhiahnak a rak tuah duh lo ruang ah, cunglei nawlngeitu lutlai bawmhnak zong an rak herhmi a si. Cu hnu ah, Ramkulh in Hakha Sipin nawlngeihnak tang a phanh hnu ah tawlrel a si nain, a hlawh a tling hlei lo. Cucu, felfai tein tawlrel dih hlan ah, a kum tluk a hun rauh ah, Ekah 676 kong a hung chuak than. Kan hnu kum, 2019 August ah a cangmi a si, cozah nih a cunglei langhtermi thazaang le Seh nganmi (JCB) hmang in an hrawh ding ni (09-08-2019) cu an thawn i, 20-08-2019 ah an hrawh dih hi a si.\nCun, cozah nawlngeitu an hrawh lawng silo in, hi kong ah nawlbuartu bik a si tiah ruahmi le lunghrinh in puhmi minung zong an tlaih hna. Asinain, hi hna kong ah cozah lei zong in fianternak a um lo. Zei bantuk dirhmun dah an phanh cang ti zong mizapi nih cun kan hngal kho ti lo. A hnu ah, Chin ramkulh cozah le Media phu tonnak ahcun, tuanvo ngeitu Minister nih 2008 phunghram ning in Dal 37 nak ah Ramkomh Kawlram ah vawleicung ummi siseh, vawleitang ummi siseh, thil siseh cozah nih a ngeihmi a si. Cuaah, a cozah nih tuahnak (hrawhnak) nawl kan ngei tiah 2020 February 6 ah a chim. Cucu, a donghnak thil sining kan theihmi a si.\nA dang pakhat cu hi Ekah 676 kong ah, Chin ramkulh phungphai lei lutlai (Advocate general) nih a chimmi cu, “thongtlami nih hihi ningcanglo in cozah nih an kan tuahmi a si caah, ‘ta-za-cuai’ lo in, let seh tiah an ti. Nain, a tlamtling lo. Biaceih hrimhrim a hau dingmi dirhmun an si.”\nNain, nihin ni tiang biaceih ding cu an hngak ko. An zung chuah ni an thawn piak lengmang hna. Innhmun kong ah, sualpuh in thongtlami hna nih an i hlanmi Sihni (Lawyer) nih an sining a hlathlai lio — a dirpinak hna nakding lam a kawl ruang i, an thawnmi a si ahcun, anmah thongtlami lei relrem lo a si. Nain, nawlngeitu a cozah lei nih anmah lei sining kong in, zung chuah ni an khiah piakmi hna an thawn lengmang. A thla a rauh chin, a ni caan a sau chin ahcun, a cozah palh a si cang.\nZei ruang ah cozah nih nihin tiang dingthlu lairelnak (upadi) in bia a khiahpiak cang hna lo. Cozah nih ningcang lo in an tuahmi le thuh a duhmi a um caah a si sual maw tibantuk in lunghrinhnak a chuahter.\nA ngaingai tiah cozah nih, hmun an rak hrawh lio le thongthlak ding in an rak tlaih hna lio ah rak palh hna hlah hmanh sehlaw, atu ah a kum in kum cheu fai a si cang. Cutikah, cozah nih mawhphurhnak a ngeihmi thil a hung si cang. Thongtla zong minung, a cozah nawlngeitu zong minung an si veve. Minung le minung ciocio, minung nih ngeihmi limhang in i zoh ding a si, tawlrel ding a si. Pumpak nih ngeihmi covo a um rih. Vawleipi nih hnatlakmi covo le zulhphung an um liangluang.\nA cozah nih thil sining buaibainak a hmuhmi ruang zong ah a rauhmi a si kho ko men. Cozah nih thil buaimi ngan tuk in a hmuh caah a rauh mi zong a si kho. Nain, ningkel sining in cun, thongthlak ni in ni 30 chung ah zung chuah ni felfai tein khiah piak colh ding a si. Ramkomh Kawlram zulhphung (upadi) ning zong in sualpuhmi kha a ran khawh chung in a sining kha zoh piak colh ding ti a um. Nain, Biacaih Bawi nih felfai tein relremlo nak langhter in a ni a thawn khawh. Cucu, biaceih bawi nih zeiruang ah dah a ni kan thawn i, kan tlai timi hi catial (written) in a fian a herh. A felfai mi ruang um lo in let, thial le thawn lengmang khawh a si lo. A phung a si lo. Asinain, Ekah 676 kong ah thongthlami hna cu zei biakhiahnak hmanh um lo in, a kum deng in thongthlak an si.\nCatialtu Salai SH Lian nih Ekah 676 Innhmun Samhmi Hrawh hlan ah hlathlainak a kal lio. (August 2019)\nCucaah, a cunglei langhter cang bang, cozah nih rak hrawhhral lio le tlaihkhih ka ahcun, kan palh lo an ti men hnga. Nain, nihin ahcun a caan a sau cang. Cu, a sau tuk asilo ah tlai tuk tiang hren in phung ning tein zeihmanh biacaihnak le biakhiahnak a um lomi cu dingthlu lairelnak a um lomi, almi (Kawlholh cun a ta-ya-lo-mi) a si kan ti khawh. A cozah nih khulrang tein a tawlrel a hauh lawng silo in, caan saupi tiang bail (amah-khan) zong in chuahnak nawl an rak pe duh hna lo. Biacaih zung nih, sualnak zong biakhiah lo in Thlapa 8 le ni 20 chung an hren hna. 2019 December tiang ah biacaih zung ah voi 16 tluk an chuahpi hna hnu ah biakhiahnak tuah lo in, an hren hna. Thonginn kum relnak in a kum a tlin deng hnu, May 18 lawng ah biakamnak (amah-khan) in chuahnak nawl an pek hna. Hihi kong ahcun, a cozah mawhphorhnak tampi a um kho. Cun, sualphawtu (tazacuaitu) lei zong an tlamtlinlonak hmuh khawh a si.\nAn sual suallo tiah biakhiahnak um lo in ni 256 tluk an hren hnu hna ah biakhiahnak tuah lo in thlah chung cu an si!\nHi thil sining kan hun zoh si ahcun, ahodah a palh, ahodah a dikfel timi kong ah silo in, thil dang kan herh ko cang rua tiah ruahnak pakhat a hun ka ngeihter. Cucu, phungphai (upadi/legal) kongkau ah, felfai tein riantuanmi bu kan herh cang. Phundang kan chim ahcun, Legal Aid petu phu kan herh. Chin miphun nih cozah nih ngeihmi sihni (prosecutor) le a leng hlanmi sihni (lawyer) lawng silo in, upadi cawng in thiammi nih Legal Aid (upadi lei ruahnak peknak) phu kan herh cang. Cu lawng ah a tu bantuk in, nuhrin covo he a pehtlai mi le thil ningcang lo a um tik ah, felfai tein kan dirpi khawh hna lai. Hihi thil thar a si kho men…, nain kan ngeih a herh. Cu lawnglang ah atu bantuk Ekah 676 vawlei hmunhma kong buaibainak ah dirpitu tha an ngei kho lai. Cun, hmailei ah hi bantuk nak in a fak deuhmi, a ngan deuhmi buaibainak le lungfaknak kan tong lai lo tiah kan chim kho lo. Thanchonak nih a rak chuahpi dingmi neknawi tete an si. Cucaah, kan i timh cia zong a herh fawn.\nA donghnak ah, ‘khual a nuar mi biacaihnak cu covo buar a si an ti bang, kan tlangtar i vawlei innhmun kong ah hartongmi le buaibai mi dihlak nih a felfai mi dingthluk lairelnak tingco hram ko u!\nTheiternak: Hi hmuhning capar cu The Chinland Post nih dirpimi a si lo i, pumpak catialtu Salai SH Lian nih a hmuhning a tialmi a si. Catialtu nih Chin Digest Vol 6, No. 1 caah chuah ding in rak tialmi a si nain, COVID-19 ruang ah a rak chuak kho lo. ~ Editor\nPrevious Chin kokek Party Vs Kawl minung nih hruaimi Party\nNext NLD Puanzar Phen Ah Aa Thupmi ‘B’ Cafang


R2P Van Hai Lo CDF – Hakha Cherry\nC-Cawn Bik pa raltha tiah kan rak cawng.Atu ahcun C-CDF pa raltha kan si cang.R2P van kan hai ti lo.A ngaite ti ahcun ram nawl ngeihnak a la tu ralkap he artlang in dirhmi (parallel government) NUG bantuk hi a dik ko zongah international community le UN le ram dang hna nih cozah puitling i pom dingah harsatnak tamtuk a um.Kawl rallo kap nih khuaika ram hmanh ah hriamnam a cawk khawh lo nak hnga phih khamnak UN nih a tuah khawh ahcun lawmh ngai ding a si.Cu zong cu China le Russia nih veto in an hnawn hoi lai i a fawi lo.Kan i ruahchan khawh bik mi cu NUG hruaitu hna nih hriamnam a kan bawm kho tu le a kan zuarh kho tu hna an lemsawi khawhnak lam a um ahcun mipi kan thazang taktak a si lai. Hi zong a fawi lai lo.\nCu nakin mipi kan thazang taktak cu mipi kan lungthin hi a si.Ral teinak ah a biapi taktak mi cu mipi lungthin lak khawh hi a si. Bianabia ah US nih Afghanistan cu 2001 kum in nihin tiang a tuk i Taliban pawl an lungthin a lak khawh lo caah a tei ti khawh a si hnga lo.\nTulio ahcun CDF nih mipi kan lungthin chungah hmunhma an lak mi hrim nih hnarcheu cu teinak kan ngah cang.CDF nih mipi lungthin a lak i kan lung aa rual chung paoh cu R2P van zong kan hai ti lo hih!Che Guevara bia bang Dothlennak timi cu a hmin tikah amah tein a tla mi Apple bantuk a si lo. Nangmah nih tla lakin na tuah lai a ti bantukin CDF nih R2P hngah zong aa bochan lo.Pa raltha ciammam…nain nangmah le keimah thengte a kan bochan. CDF caah kan ti khawh ciote kut kan samh hi kan Chin ram caah kanmah le tuanbia cio kan tial bantuk a si.\nCDF thawngpang nih MAH a thutdan a hninh cang.A thutdan in a thluk caan phan te lai. Cutik ahcun ” Aw, aw” timi le “Ee,ee” timi lawng aa dang te lai.Cu ni ahcun R2P van hai lo CDF cu kan miphun pi nih a sang bik upatnak he kan conglawmh ti te ding ruahcia ahkhin “CDF…lung nan hmui kho tuk. Kan miphun caah nan sunglawi tuk, Bawipa Pathian tu nih in dir pi ko seh tiah thlacam kan in bawmh.Credit-Salai Tin Maung Win


Google maps lam hruainak a zul mi motor(100)hrawng harnak an tong – CHIN IDOL\nPosted on July 9, 2019 Author chinidol.com\tComment(0)\nVawleicung fimthiamnak zong hi zumh dih awk an rak tha hrim lo.Colorado khua vanlawng kun lei kalnak”Pena Boulevard” highway lampi cu traffic Jam tuk tiin Google maps nih a piahnak in motor (100) hrawng cu lamdang an zulh caah chuak kho lo in an I hreng dih.\nMah Google maps nih a piah hna nak lam an zumh cu nikhua chia ruahsur caah an motor ke nawncek lak ah a pil dih I an chuak kho ti hna lo.mah hna lak ahcun Connie Monsees mi ti nu cu a vapa va lawng kun ah don dingin a kal mi si.mah highway lampi lei in a kal ahcun a tlawm lei minute (43)a rau ding si, sinain tu I an kalnak lam hi Google maps nih a piahnak ah minute (23) lawng a rau ding in a piah caah a nai deuhnak lam cu ka thiam tiah Connie nih cun chim.\nVanthat ah Connie motor ke cu nawncek lak cun a chuak kho than I a motor chuak kho ti lo mi minung pahnih zong vanlawng kun tiang a phorh chih hna\nApplication company lei cun lam vialte tha tein kan dothlat dih hnu ah Application chungah hin kan chiah mi si ko nain vanchiat ah nikhua chiat ruangah mah had nak hi an ton bia si tiah an chim ve.\nPawttam raungah Ei awk firmi Nu cu Palek nih tlaih loin a firmi man tu\nNai Cacaw nithum ni ah khan New York City Police Department in Palek Officer Louis Sojo/ Esnaidy Cuevas le Michael Rivera hna cu hmunkhat rian an tuan tti.An pathum in chuncaw ei awk cawk dingin Union Square ah ummi Whole Foot dawr ah an lut. Mah ah cun mah ka I riantuan mi pa khat […]\nTuluk(China)ram ah an tuah mi Miss Friendship International 2019 zuamnak ah Myanmar Aiawh in a zuam mi Shan Nu Nang Mwe Kham vote pek kawh si.vote pek hi a hnubik tu thla 26 ni tiang si lai.a tanglei Link khi hmet. 👇👇👉 👉👉https://pageantvote.asia/pageants/20/contestants/781\nPosted on June 23, 2019 Author chinidol.com\nPaul Wesley; Vampire Diaries film ah arfi bantuk si mi Paul cu film chung bantuk silo,mah cu a manh caan ah Guiter tum/Snow tuai ti pawl lawng a zuam mi si.night out zongah a chungkhar deuh he an si.a mah cun Coffe dawr hme tete le zapi hman mi tlanglawng hna a tu le tu […]


Van Hlei Iang: Ka Nu pawchung in a ka chuah ter i, ka chuah ka in nihin ni tiang Dam nak le thluachuah za he a ka um pi zungzal tu PATHIAN JESUH – The Cherry Par\nVan Hlei Iang: Ka Nu pawchung in a ka chuah ter i, ka chuah ka in nihin ni tiang Dam nak le thluachuah za he a ka um pi zungzal tu PATHIAN JESUH\nNovember 21, 2020 November 22, 2020 Cherry News\t0 Comments\nKa Nu pawchung in a ka chuah ter i, ka chuah ka in nihin ni tiang Dam nak le thluachuah za he a ka um pi zungzal tu PATHIAN JESUH. kaalawm tuk. Na min kan thangthat, van ah nangmah kan ngeih i vawlei zong ah dawtu tampi na ka pek caah kaalawm tuk.\nKahawi kom dawt vial te hna ka chuah ni a ka lawmh pi tu, bia in thazang a kape tu .laksawng tete le chawva in aka lawmh pi tu, nan dih lak cung ah kan pathian thluachuah nak nan cung ah tlung cio ko seh, Thla kan cam piak hna. KALAWM TUK. Credit: Van Hlei Iang.\nRelchap ding thawngpang dangh; Biden nih teinak a hmuh ah cun US ram ah Bible ning in nupasualnak kong chim ngam lo ding dirhmun nan phan te lai. Bible nih nupa sualnak zeitindah a hmuh timi kong a chim ruangah US Thli Rakap lakah Chaplain (pastor ti ko u si) rian a tuanmi Curt Cizek cu 2013 (Obama nih president a tuan lio) ah a rian in an rak phuah.\nKum (30) chung tuan ding a si ko nain kum (20) tiang lawng a tuan manh. Pension hmanh pe loin a rian in an phuah. Taza a cuai ko hna nain a sung thiamthiam. Sihmanhsehlaw atu ah cun Trump nih a kong ruahpiak than ding in cu Thli Ralkap nawlngeitu sinah ca a tialpiak cang.\nCucaah Khrihfa hna hi kan um sawh ding a si lo. Hi bantuk thil hi Obama nih president a tuan lio ah a rak um caah atu tan ah Pathian rian a tuan liomi keimah zong ka um kho ve ti lo i facebook in US politics kong ka tial lengmang nak cu a si. Biden nih teinak hei hmu sehlaw US ram ah cun pastor le evangelist hna nih nu le nu, pa le pa sualnak kong cu chim hlah, nupa sualnak kong hi mi hngan ah chim ngam lo dingmi dirhmun ah nan phan te lai.\nGreen New Deal an timi cu a tawifiannak in kan chim ahcun motor, sehzung tbk in a khu a chuakmi carbon um lo ding in tuah i vawlei a liinmi zorter kha a si.\nHi Green New Deal ca ah hin Biden nih 2 trillion ka hman lai tiah a ti. Cu tin a tuah taktak ahcun chungkhar pakhat nih $20,000 cio nan thawh a herh te lai. Sihmanhsehlaw mithiamsang hna nih cun 10 trillion a dih lai an ti. Cutin a si ahcun chungkhar pakhat nih $100,000 cio nan thawh a herh te lai. Cun nan motor hlun kha nan zuar a herh lai i motor thar (electric motor) kha nan i cawk a herh te lai. Tangka a hlei in na dih chap lai. Hi ruang ah hin pei Biden nih mee tampi a sungh phah nak a si cu. Kha Biden hi president hun si taktak seh law, a chim ning in a tuah taktak ahcun, kha zatzat tangka kha na tho kho taktak lai maw? Na zumh lo cun a tanglei video kha ra zoh. Credit: Rev. Biak Lian Vel\n← Politician pawl cu hlen an thiam, an chim bang an tuah bal lo’ timi hi ka theih tawnmi cu a si.\nJoe Biden Caah Zanmang Chia Pakhat Cu A Si, A Poi Kho Taktak →


Myanmar ralkap sniper in Myanmar ralkap 100 a thattu CDF-Mindat sniper Salai Naing Tam | The Chin Express\nMyanmar ralkap sniper in Myanmar ralkap 100 a thattu CDF-Mindat sniper Salai Naing Tam\nCDF-Mindat ralbawi Salai Naing Tam nih Myanmar ralkap lamhla kahnak meithal (sniper) lila in Myanmar ralkap 100 hrawng a thah hna, tiah kan theih.\nAmah Salai Naing Tam nih thil sining cu atanglei bangin a chim.\nSalai Naing Tam (CDF-Mindat sniper): Keimah cu thlanglei CDF-Mindat phu hruaitu ka si. CDF-Mindat ahhin battalion 20 kan um. Battalion 1 ah ralkap 270 cio kan um. A herh tikah auh ding kenret ralkap thong tlawmpal kan ngei. CDF-Mindat cheuthum-cheuhnih hi keimah hruainak tangah an um.\n‘Sniper in Myanmar ralkap 100 hrawng a thah hna’ an ka timi cu a dikmi si ko – nain an ruak kan hmuhmi cu 70 hrawng si. Adang hi cu ral ruangah a hmun ah va kal in an ruak kan zoh kho lo. Nain kai tinh ning tein ka khen hna ti cu fiang tein ka hngalh ko. Theih lo cun 100 leng zong an si kho silole 100 hrawng zong an si kho.\nCDF-Mindat kan dirhka ah meithal kan ngei lo. Mahtein serchommi Lai meithal chiahru te lawng kan ngei. Myanmar ralkap he i kah taktaknak ahcun asi khawh deuh lo caah Myanmar ralkap meithal kan chuh hna hau.\nṬha tein kan i timhlamh hnu ah 2021 April thla ah Myanmar ralkap motor kan ramh/hrawh i hriamnam tampi kan lak. Sniper 2 zong kan lak. Pakhat cu hman khawh si ti lo. A ṭhami 1 cu kai tlaih i biatak tein a hman ning ka cawn. Kan lakmi sniper hi falong 2 le cheu (500m) tiang lawng a kap khomi si caah ralring tein ka hman.\nMandalay University ah sibawi ka rak kai nain lim loin kai phuak i Tourism Business ka tuah. 2020 Thimnak ah thinlung tak tein Chin party a rak ṭanhmi ka si. 2021 ah ralkap nih uknak an fir hnu in sandah ka piah, sandahpiah an khap in hriamnam in i tlaih in atutiang ka doh hna.\nRaltuk tinṭan a kan petu hi cu zapi theih dingin chim awk a ṭha tuk lo. Hriamtlai phu pawl nih an kan pek ti tiang lawng ka chim ko lai.\nKa ṭuanhawi CDF-Mindat ralkap dang pawl bangin, ralhrang vialte thah dih hi kan i tinhmi si. Hi zat ka thah hna cu kai lunghmuih tuk ko, nain tampi thah rih an hau. A ra laimi ni le zarh le thla ah sachia pawl tampi kan thah rih hna hau.\nCDF-Mindat cu mipi hremtu Myanmar ralkap uknak hrawh dingin nunnak a thapmi kan si. Atu lio hi Myanmar ralkap uknak a hram bongh dingin Myanmar rammi vialte i lungrualnak caanṭha bik asi.\nCDF-Mindat cu nan theihcia bangin ramtang ah harnak fakpi kan tuar peng ko. Atu lio cu a kih tuk ahhin – (minus) tiang a phan. Mah tluk zaan kik lak ahcun ramtang ah kan i tom peng ko.\nNain, CDF-Mindat ralkap lawng kan tuar lo. Kan mipi zong ralhrang nih khua ah an luhhnawh caah an kan thah lai, kan nun buin an kan khangh thah lai tiah nunnak kawl in ramtang tlangpar ah an zaam hna. Zaan fatin tlangpar ah khuasik fak taktak an tuar peng ve.\nRalkap uknak hrawhnak caah bawmhnak tampi kan herh bantukin, Mindat pengah kan mipi ralzaam 40,000 leng an um cang. Anmah zong hi kanmah tluk tein bawmhnak an herh ve.\nUN nih Chin state thlanglei (thlangei Laitlang) ah ralzaam buk le bawmhnak a tuah hrimhrim a herh. Ramdang nih an kan bawm duh lo tiin kan i ruah ko cang. — Chindwin News Agency\nPrevious articleMyanmar ralkap nih Chinmi 4 a thah hna\nNext articleRalhrang nih Matupi ah minung 10 an thah hna


SBS Language | Khuasak-tintuknak Lamsialtu: Zapi Tlawnlenak Hmunhma Kal Tik Ah Tuahding Le Tuahlo Ding\nUluru Source: Holger Link (Unsplash)\nZapi Tlawnlenak Hmunhma Kal Tik Ah Tuahding Le Tuahlo Ding Hngalh A Herhmi Tete Tamdeuh In Ngaihkhawh A Si.\nAustralia pawngkam aa dawhnak cuanh a duhmi le len a duhmi caah tiah a cozah nih zapi tlawnlennak dum le hmunhma tampi a ngeih hna. Great Barrier Reef > rili kam tlawnlen na duh ah siseh, Kangaroo Island ah ramsa phuntling zoh na duh ah siseh, Uluru ah Aboriginal nunphung le an sining zoh duh ah kal naa tim ah siseh, khoika hmunhma poah kal naa timh zong ah nangmah pumpak na him a biapit bantuk in pawngkam a him zong kha a biapi ve. Zapi Tlawnlennak Hmunhma le Dum kal naa timh hlan ah,\nNa kal duhnak hmun le hma kha ‘online’ in tha tein zoh, rel hmasa – hi na hlathlainak nih na kal duhnak hmunhma le dum kong tampi hngalhnak an pek lai. A man pek a hau maw, lente celhnak a um maw, zei pawl dah icelh khawh an si, zeitik can ahdah an on I an khar, cun nikhuacaan zeidah a lawh tibantuk kha tampi hngalhnak an pek chung lai. Cutikah, amah le sining tein nangmah zong timhlamhnak na ngei kho lai.\nZapi Tlawnlennak Dum na kal tik ah ‘ro’ bantuk in an kilvennak hmunhma na phak tik ah an chiahmi thil hna kha na kut in tonghlo ding a si lai. A cheu hmunhma cu lamlen zong a ngah lo, kal hlah tibantuk hngalhternak ca zong an tarmi a um ko lai. Zapi Tlawnlennak Dum tamdeuh cu a cozah hrim nih Australia Kokek Minung (Aboriginal) an nunphung le an sining kilvennak caah an tuahmi le an zohkhenhmi a si. Lungcungah hmanthlak an suaimi a si ah, itonnak hmun asi ah, puai pakhatkhatnak tuahnak caah an hmanmi hmunhma hna cu tonghlo ding a si.\nZapi tlawnlennak Hmunhma a cheu cu motor in na kal a si ahcun, luh man pek a hau. Nain, na ke in na kal asilole, thirrang (cycle) in na kal a si ahcun luhman pek a hau lo. Zapi Tlawnlennak Hmunhma ah ka kal lai na ti ahcun, nangmah pumpak himnak caah – na kal hlan ah na hawile maw na chungle dah chim hmasa hna. Tile rawl iken philh hlah, angkilum zong iken fawn. Cun, hauhruang an kulhmi leng ah kal hlah. A him tiah hmelchunhnak an peknak hauhruang kulhmi chungah tlawnlen khawh izuam.\nNilin Khua-al lak tlawnlentik ah taksavun humhimnak caah an hmanmi sunscreen zong ah I ken zungzal. Luchinh zong iken fawn. Rili kam ah ka tlawngleng lai na ti asi ahcun, ti zeitluk indah a thuh le tilet thawh caan le nikhuacaan zong thatein chek hlatnak ngei hmasa. Rili kam ah lam na len asi ahcun ti he I neihtuk in kal hlah; tichung ramsa ttihnung an um - I ralring.\nBBQ na rawh asiah, eidin naa kenmi a si ah, nangmah le hnawm te cu thatein fim le thianhlimh ta hmasa. Hnawmthur nih thingkung ramsa le pawngkam caah a tha lo.\nTamdeuh Rel Khawhnak:\n- Parks Victoria: http://parkweb.vic.gov.au/\n- Northern Territory Parks and Wildlife Service: https://dtc.nt.gov.au/\n- NSW National Parks and Wildlife Service: http://www.nationalparks.nsw.gov.au/\n- Queensland Department of National Parks, Recreation, Sports and Racing: https://www.npsr.qld.gov.au/\n- National Parks South Australia: http://www.environment.sa.gov.au/parks/Home\n- Western Australia Department of Parks and Wildlife: https://www.dpaw.wa.gov.au/\n- Tasmania Park and Wildlife Service: http://www.parks.tas.gov.au/\n- ACT Parks and Reserves: http://www.environment.act.gov.au/parks-conservation/parks-and-reserves\nSBS Radio Hakha Chin


KCA, NGO, Pastor le kawl ralkap an ichawnhbiakning phuan dih a si – Chin World News Evening\nKCA, NGO, Pastor le kawl ralkap an ichawnhbiakning phuan dih a si\nApril 8, 2021 Salai Van Myanmar News\nApril 7 ah ralkap nih Kalay mipi runvengtu KCA sakhan cu bomb le meithal (hriamnam) hmangin an kah hna. Hi hlanah ralkap, Pastor, NGO le KCA hruaitu pawl ralkap he biaruahnak an rak ngei hna. Cu an biaruahnak cu a tanglei kan von langhtermi hi a si.\nKCA nih palik minung 4 an tlaih hna hnuah Kalay i NGO phu le ralkap lei cu ichawnhbiaknak an ngei i Tahan lei NGO pehtlaih dingin palai an thlah. NGO pahnih a pehtlaih hnuah KCA hruaitu pawl cu thil sining chimh an si. Cuticun ralkap pawl nih KCA tlaihmi palik pawl le ralkap nih tlaihmi minung hna cu ithlennawn dingin ichimhchawnhnnak an ngei. Cucu an cohlan lo ahcun bomb tiang hmangin KCA sakhan an kah lainak kong a tel chih.\nNGO lei nih KCA hruaitu pawl hramhram in zeihmanh a tuah hlei lo ah, a forh chih lo i anmah duhthimnak ah an chiah. Ralkap lei thil sining an zoh hnuah KCA hruaitu pawl cu ralkap he ichawnhbia dingin hnatlaknak an ngei. Asinain, Kalay khuachung si loin Tahan khuachung Biakinn pakhatkhat ah ichawnhbiahnak ngeih dingin hnatlaknak an ngei. Cu ah cun KCA hruaitu cheukhat, Pastor cheukhat le Tahan i bochanmi cheukhat hleiah NGO hna zong an i tel.\nZarhpini chun ah ralkap, Pastor, upa cheukgat, KCA hruaitu le NGO pawl cu an i tong kho. An ichawnhbiakning ahcun tlaihmi minung i thlennawn dingin hnatlaknak an ngei i KCA leo nih an tlaihmi hna minung dang thlah thlah chih dingin le duhlonak langhter in lam a zawhmi mipi hna cu hnahnawhnak an pek tinak hna hnga lo nawlnak an tuah hna. Cuticun i chawnhbiaknak an ngei hnuah ralkap lei nih an tlaihmi minung 9 an chuah hna i KCA lei nih palik an tlaihmi hna minung 7 an thlah ve hna. Ralkap lei Biaceih zung (Court) ah tazacuai cangmi hna zong chuak kho dingin kan buaipi hna lai tiah biakamnak an ngeih taak hna.\nNikhatni zingah ralkap nih mipi an tlaihmi minung 1 an thlah tthan i mipi zong tluang tein duhlonak langhternak lamzawhnak an ngei kho ko. Asinain, KCA lei nih tlaihmi minung 23 thlah dingin an halmi hna cu ralkap lei nih minung 10 lawng an thlah hna tikah Khua lai i umhmun an khuarnak cu Motor le cycle kal kho dingin an tuah cang nain, KBZ II bank hmaiah umhmun an khuar tthan. Cu tikah ralkap lei nih palai an va thlah i lampi phit lo dingin theihternak an tuah hna.\nCuticun bantuk te cun KCA lei zong nih lamzawhnak cu zalong tein kan zawh ter u tiah nawlnak an tuah ve. Cucu an kan sianh le an onh a si ahcun lampi zong kham lo dingin an ti ve hna. Asinain, ralkap lei nih lamzawhnak kongah cun hnatlaknak kan ngei kho lai lo tiah phone in an chawnh hna. Cuticun, April ni 7 zingah ralkap leo Bomb le meithla thazaang hmangin KCA sakhan an kah tiah theih a si.\nTlaihmi veve thlah dingin i thlennawnnak an ngei hlanah KCA ah minung 500 renglo an um nain, tlaihmi minung i thlennawnnak an ngeih cun minung tampi nih KCA sakhan an chuak taak i ralkap nih KCA sakhan an kah lioah hin minung 100 hrawnghrang lawmh an um tiah minung pakhat nih a chim KCA chung zongah phu hme tete a um i hruaitu lubik tibantuk um lem loin zapi hnatlaknak in an i hruai hna.\nKCA le ralkap doawknak ah KCA lam 9 le mipi menmen 3 ,an zaten 12 an thi ih mi 35 in hriam an tuar tlunah mipi KCA lam 18 le an ralthuam pawl cu ralkap in an kai. Ralkap in Myanmar ram thuneihnak an lak hnuah Kalay sung le kiangkap lawngin ralkap cun mipi 28 lenglo an kap that zo tiah theih a si.\nKCA le ralkap i kahdohnak ah KCA lei minung 9 le ramchung mipi minung 3, an dihlakim minung 12 an thi i minung 35 nih hliam an tuar hleiah KCA lei minung 18 hna cu an ralthuam he an tlaih hna. Ralkap nih nawlngeihnak a laak hnuah Kalay chung le kiangkap lawng hmanh ah minung 27 renglo an kahthah cang hna tiah theih a si. Chirhchan:Vapualauaw\nBiakilh: Na hawi le sinah share khawh kan zuam piak te!\nKanmah nih kan thahmi a si lo tiin Ralhrang pawl nih a chungkhar an hlen hna\nI Cei Hna Seh! Anmah Tein Thihnak Lam An I Thim


AHO NIH DAH MAH BIA HI AN CHIMH HNA? AHO SIN AHDAH AN LAK HNGA? – The Chinlung Post\nParty komh Cozah timi Tactics.2015 thimnak lioah cozah a tlaihmi cu USDP a si. Ramkhel bia an chim lioah USDP MP cheukhat nih caan khatnak (term) ah kan ram caah thil tha tampi kan tuah. Tukum zong kanmah USDP nih cozah a tlaih than ding a fiang ko caah Me kan pek than ko u an ti. Cheukhat nih cun NLD cu cozah a kai lai lo, teinak a hmuh zongah kanmah nih Nawlngeihnak kan chuh than ko lai, kannih cu Rulpi pei kan si cu, kan duh lo le a dolh khawhmi pei kan si cu an ti i mipi zong nih a si khawhmi thil a si.\nUSDP nih cozah a kai than ko lai an ti i, USDP a pekmi tampi an um ve.NLD MP a cuhmi pawl nih kan ram hi a rawk tuk cang. Kan ram sersiam than dingah NLD hi Me pek cang u tiah an chim ve. Kawlram mipi vialte nih tukum hi USDP maw teinak a hmuh hnga, NLD nih dah tiah Result hngak cio a si. Redult a vun chuak taktak tikah cun NLD nih teinak a hmuh i kum (5) chung a kan kalpi cang.\nNLD nih kum (5) chung a kan kalpinak ah cawlcang kho lomi le covo ngei lomi hruaitu tampi nih anmah cawlcang khawhnak le covo hmuh khawhnak caah party an dirh cio. Ralkap ruangah tem-innak le tuarnak kan ton lio ah cun NLD cu tanh cio a si i atu cu zalawng deuh a si cang caah NLD cu doh than in NLD thatlonak le NLD thadernak lam an kawl cang. Ralkap nih zungzal uknak lak a timhmi zong a poi an ti ti lo.\nHlanlio ah an tih bikmi le an huat bikmi ralkap cu anmah caah bochan bikmi unau a si than cang. NLD tanh ti loin a dohmi party vialte kan ram thatnak a duh lomi ralkap uknak tangah zungzal um a duhmi lawng an si timi a fiang tuk cang.NLD nih cozah a peh ding a duh lomi party hruaitu tampi le cheukhat pawl nih 2020 thimnak ah NLD nih cozah kai khawhnak lam a um ti lo. Tukum cu Party-komh cozah (coalition government) a si cang lai tiah Tactics an chuakmi cu theih cio a si.\nRalbawizik Min Aung Hlaing zong NLD nih cozah a peh ding a phang tuk caah a rian a si lomi party hruaitu pawl a sawm hna i ruahnak phunphun a ceihti hna.Tukum thimnak ah NLD nih teinak a hmuh khawh lo dingah zeitin kan tuah lai timi agenda tehna a ceihti hna. August thla chungah USDP party le Party dang (29) nih Kawi an ser. Party (34) zong nih Ralbawizik he NLD kai khawh lonak ding caah a phunphun khua an ruat.\nAn mipi hngalh loin anmah party hruaitu pawl le ralbawizik he a tongmi party (74) an si. Cu party vialte ralkap he hmunkhat tein a dirtimi lawng an si. An mipi belte zeihmanh an theih lo. Kan hruaitu pawl hi kan ram thatnak caah khua tampi a ruatmi an si tiah an zumh rih ko. 2020 thimnak ah NLD nih cozah a peh kho ti lai lo caah Party-komh Cozah a si lai timi bia hi khuaika hmun ah an char, aho nih an chimh, aho sinah an lak hnga?\n2015 lioah party 91 lawng nih thimnak ah a lut caah NLD nih teinak a hmuh. Tukum cu party tampi thimnak an lut caah teinak a hmuh ti lai lo tinak a si maw? NLD cozah nih 2008 phunghrampi ka remh lai a ti i a remh kho lo caah\nNLD cu a sung cang lai tinak a si maw? NLD nih Pohmah 261 a remh duh lo caah tukum cu a sung cang lai tinak a si maw?\nNLD cozah chungah eihmuar tampi a um caah a sung lai tinak maw a si? Eihmuar cu ram sifak kan si chung cu tam le tlawm a um rih lai. Party dang chinchin a si ahcun a let in a tam deuh lai.2015 lioah miphun party nih ramkulh cozah a tlaih kho lo timi upadi an hngalh hlanah miphun party nih an ram ah cozah tlaih khawh dingah hechet tiah an cawlcang i Rakhine ramkulh le Shan ramkulh ah tamdeuh an tei nain pohmah 261 ruangah cozah an tlaih kho lo.\nTukum zong zei miphun le zei party nih teinak a hmuh zongah ramkulh cozah cu Baho (Central cozah) nih a tlaih ding a fiang ko caah hruatu pawl nih cozah kan tlaih khawh lai tiah an mipi an hlen zongah lungfimmi mipi nih an zumh ti lai lo, me pektu mipi nih cun Baho ah cozah a kai dingmi party MP lawng an pek cang lai ti a fiang ko.\nUSDP nih cozah a peh than te lai ti lio hmanh ah NLD nih MP seat 390 a hmuh i party dang dihlak nih MP 101 lawng an hmuh ko ahcun 2020 chinchin cu teinak hmuh ding a fiang tuk ko.Teinak hmuhnak caah “Tactics” cu hman phung si ko nain ramkomh cozah timi biafang hi cu Thluak Tuaktannak menmen si ko.NLD kai ding duh lo ruangah Party-komh Cozah a si lai timi thluak hmannak tehna, Covod-19 ruangah thimnak nithla thawnh ding timi bia tehna hi NLD teinak hrawktu ding caah Tactics” an chuakmi a si ve. Na khua le ram ‘na khuaram’ thanhcho ding na duh taktak ahcun cozah a kai dingmi party cu NLD hi a si ko. Credit: Laiki Cozah


Breaking News : Daw Aung San Suh Kyi A Dirhmun Zeihmanh Theih Khawh A Si Ti Loh – HRINGDILDEL LAIRAM\nBreaking News : Daw Aung San Suh Kyi A Dirhmun Zeihmanh Theih Khawh A Si Ti Loh\nA hlan ah cun A Me Suh kong hi ramchung media pawl nih Sihni an hal khawh tawn hna, Sinain a tu ah cun, Thawng la tu pawl nih Aung San Suh Kyi A Sihni pawl an chawnh len hna zong ah phone an la kho ti loh. A hlan ah Daw Aung san suh kyi i a dam lo nak kong le case kong he peh tlai in ram chung ram leng thawng zamh tu media pawl sin ah suh kyi i sihni pawl nih thawng thei ter nak an kan ngeih thawn.\nOctober ni 8 ah Daw Aung san suh kyi i ei hmuar nak kong he peh tlai in u phyo min thing cu bia hal ding ah sihni pawl nih an chonh. Asinain Daw Aung san suh kyi kong he peh tlai in zei thawng hmanh kan thei kho loh. Sihni pawl lak ah pakhat nih Daw min min suh cu tu zarh nikhat ni in bia a kan let ti loh. Cun u khin mg mg zaw zawng ni thum ni in chawn biak khawh a si ti lo tiah a chim.\nDaw Aung san suh kyi a sihni pawl cu u khin mg zaw Daw min min suh u teh mg mg cun yongon lei in Daw kyi win le Daw sing ma la hna pa nga an si. Daw sing na ka nih August thla thawk ah ka um nak inn le kan zung ah ram chung ram leng media pawl nih bia hal nak an i tuah mi pawl nan duh lai lo tiin ralkap nih an ti tiah a chim.\nA hlan ah zung an kan auh poh ah cun ram chung ram leng thawng la tu pawl bia hal nak an kan tuah tawn nain zamudi khua pi pinmana peng an kan um ter i luh le chuah zawng an kan senh ti loh. Cun thawng la tu pawl zawng kan ton khawh ti hna lo caah phone in bia an kan hal mi pawl lawng kan leh khawh cang hna . Thawng la tu pawl cu ralkap lei in (စရဖ) nih thawng an lak nak sang le inn tiang an zulh hna tiah Naylyitaw hram bunh thawng zamh nak cheu khat nih an chim.\nSihni pawl cu tu ah phone hmanh in chawn khawh an si ti lo mi hi zei ruang ah dah si hnga kan thei loh.Tu cu kan chawn kho ti hna lo caah Daw Aung san suh kyi le president u win myint le NLD hruaitu pawl an ngan dam nak lei ah thawng kan thei kho ti loh. Daw Aung san suh kyi cu ralkap nih uk nak an lak bak in leng chuah loin le ho hmanh he chawn biak kho lo in inn ah hrem hnu may 24 ah a mah pum pak in bia ceih zung an chuah pi caah sihni pawl nih suh kyi dam lo nak kong he mipi an kan thei ter khawh.\nDaw Aung dan suh kyi cu kum sau pi thawng tlak khawh nak kawl ram law poh mah 3-1(ဂ) le ei hmuar nak lei in law (55) tel in law azapi fonh in law 11 in ralkap nih an tlaih i tu ting ah ni 250 chung an hrem nak si cang.\n← Good News : Myanmar Ram Mipi Hi Saram Kan Si Lo Caah Saram Lungthin A Ngei Mi Min Aung Hlaing Hruai Mi Ralkap Nih Myanmar Ram Hi Nan Uk Lai Loh\nPDF Nih Ralhrang Ruak Minung 17 An Char →


Ngakchia Paruk Lungkua Chung In An Chuahpi Khawh Cang Hna - THE CHINLAND POST\nNgakchia Paruk Lungkua Chung In An Chuahpi Khawh Cang Hna\nCity Hunter| 2018 July 8| Tham Luang lungkua ah aa taapmi ngakchia 13 lakah minung paruk cu suimilam 7:30 hrawng ahkhan leng ah an chuahpi khawh cang hna. Nunchanhnak rian chikkhat an i din chung rih, a rauh hlan ah an thawk than te lai tiah theih a si.\nLungkua chung in leng ah an chuahpi khawh cangi ngakchia paruk cu lungkua in sii-inn motor pakhat nih a phorh colh hna i helicopter cung ah an kaipi colh hna. Khan (meng) 50 tluk aa hlatnak Chiang Rai sii-inn pakhat ah helicopter nih dengteo in a phorh colh hna.\ntuzan thawngfianternak tuah lio\nLungkua chung in a hmasa bik a chuahpimi ngakchia hna cu Chiang Rai sii-inn an phakpi cang hna. A hmasa bik a chuakmi ngakchia kum 13 pakhat cu midang nak naihniam deuh in siibawi te nih an zohfel. Lungkua chung in chuahpinak ah ngakchia hna hi phuli ah an then hna.\nHi kong he pehtlai in American President Donald Trump nih, “Ngakchia zapi lungkua leng ah damte le himte in an chuah khawhnak ding American zong nih Thai cozah he i bawm in naihniamte in rian an tuan” tiah Twitter ah a tial.\nChanhchuahnak rian ah ramdangmi tilio thiam 50, Thai tilio thiam 40 tiang thazaang an chap. Lungkua chung ah a taaangmi ngakchia chanchuahnak rian cu suimilam 10 le 12 kar chung a rau kho tiah chanchuahtu hna nih an tuakdamh.\nThawngfianternak tuah an thawk cang. Nunchanhnak rian ah a biapi in hruaitu Chiang Rai pengkomh lutlai nih media pawl ton biaruahnak a ngeih hna. Cu ton biaruahnak ahcun ngakchia hna ngandamnak a tha tuk ko tiah a chim.\nReuters le AFP thawnglatu hna nih ngakchia paruk lungkua leng ah chuahpi an si cang tiah an tial nain Chiang Rai pengkomh lutlai nihcun ngakchia pali lawng chanhchuah an si rih, an zapi te in sii-inn ah kan kalpi colh hna. Hi chanchuahnak rian cu a taangmi suimilam 10 chung ah lim khawh ding kan i ruahchan tiah a chimchih.\nThawngfianternak an tuah dih hnu ah nunchanhnak rian a tuanmi tuanvo ngeitu upa pakhat nih nun chanhnak rian kan ngol rih. A ruang cu oxygen dur pawl kan hman dih cang caah a si. Zeitik in dah nunchanhnak rian kan thawk lai cu ka chim kho rih lo. Asinain suimilam 10 in 20 nak tam cu nan hngak hrimhrim lai lo. A taangmi suimilam 20 chung ah an zapite in leng ah chuahpi khawh ding in kan tawlrel ko lai” tiah a chim.\nJuly 8 zingka suimilam 10:00 ah tuahmi thawngfianternak ah Chiang Rai pengkomh lutlai nih, “Atu thiamsang tilio thiam hna cu tu zingka in lungkua chung ah ngakchia pawl chanhchuah ding in an lut cang. An zapite in chanchuah ding an i zuam. Ti lio thiam pawl ngakchia hna umnak an phaknak ding suimilam 5 asiloah 6 chung a rau lai. Siibawite zong nih ngakchia hna an ngandam ko, chuahpi khawh an si cang an ti. Ngakchia pawl lungkua chung ah nungte in a hmutu British tilio thiam phu hna zong lungkua chung ah an lut cang” tiah a chim.\nNgakchia pawl chanhchuahnak caah lungkua chung in an rak chuahnak ding hi a tlawm bik suimilam 8 hrawng a rau lai. Thai ram chaklei hrawng ruah a fak lai tiah khuacaan thanhtu nih an thanh caah atu bantuk in chanchuahnak rian an thawk colhnak hi a si.\nAsinain, an tuakciami ning nak tuan deuh ah minung 6 an chuahpi khawh cang hna. A dang zong a rauhhlan ah an chuahpi khawh dih cang hna lai tiah zumh a si.\nHi ngakchia 13 cu June 23 ahkhan lungkua chung ah an luhnak in atu bantuk in an taap nak hi a si.\nRef: BBC, Reuters, 7Day News\nPrevious FIFA Nih World Cup Final Zoh Ding In Lungkua Chung Ah Aa Taapmi Ngakchia 13 A Sawm Hna\nNext Japan Ram Ruahsur Le Tilianh Ruang Ah Minung 100 Leng An Thi Cang


IRALRING CIO HNA USIH, TUCHUN IN AN THOK CANG – The Chinlung Post\nDecember 7, 2020 admin Chin 0\nKalaymyo cu thinphan ngaingai si ko cang. Zawtnak akarh chin lengmang caah mipi vialte hna cu Mask i vuah dingin forfialnak zarhkhat chung an tuah lai ti asi. Kalaymyo cu tulio zawtnak Coronavirus akarh ngaingai cang. Aliamcia Nizan tihni December ni 5 ah khan zawtnak thar a ngeimi hi minung 11 an um tiah an langhter.\nCun Nizan december ni 6 zongah khan zawtnak thar angeimi minung pahnih an hmuh tthan rih hna. Coronavirus zawtnak angeimi chungah damnak tlamtling ahmumi Nizan ah an chuahtermi hna hi minung panga an si. Cun atu ah zawtnak angeimi thlopbul cuahmah mi hi minung 55 an um tiah Kalay IPRD nih an langhter. Zawtnak i chawnh khawhnak hi a phunphun in a um.\nSihmanhsehlaw coronavirus i chawnhnak dingah a fawi bik mi cu Hnar le Kaa hi asi. Curuangah Mask i vuah hi tulio zawtnak irunvennak ahcun attha bik in a biapi bik mi asi tiah an chim. Cucaah leng kan chuah tikah mask hi ahopaoh nih i vuah peng ding mi asi i, hihi zawtnak a karh lonak dingah abiapi taktak mi asi tiah nawlngeitu hna nih an langhter chih.\nKalaymyo khuachung ah mikip nih leng an chuah tikah Mask an i vuah khawhnak dingah zakhat ah zakhat Mask vuah dingin forfialnak an tuah. Tuchun in hi cawnpiaknak le forhfialnak cu thok a si cang i, hi campaign ah hin Mask i vuah loin leng a chuakmi hna cu Mask pakhat peng an phawt hna ti asi. Cun a caw khomi hna cu Mask 50 ah thongkhat in an cawkter rih hna tiah an chim.\nInn chung i erhkhumh timi hi minung tampi hna cu khuasak tuntuknak ah ahnursuan hna. Cunak cun leng chuah tik paoh ah philh lotein Mask i vuah hrimhrim ding tiah an chim.Tu tan ah hibantuk in 100% Mask Campaign an tuahmi hi General Administration, Health Department, NGO tthenkhat si hnaseh cozah rian attuanmi hna nih an tuahmi asi. Tuchun in thok asi i, December ni 13 tuah asi lai tiah an langhter. Credit IPRD Kalay. TTP


A poi tuk ee!! USA mipi an lungput hi cu a mak tuk hrinhrang ko ee. Thih kan duh cang ti bantuk in an tuah cang ko\nUSA hi ram ropui le ram thawngtuk mi a si. American mipi hna hi miphun ngan le miphun fim ti mi an si, natein mah bantuk in tih nung lio ah inn ah i erh huam ti loin an duh poah in leng chuak i um an duh mi hi cu an hrut tuk ruangah maw si? Inn ah i erh peng cu a ho hmang nih an duh lai lo, natein ram, chungkhar, mipi himnak caah duh zawng duh lo zawng ah i erh kha i vennak tha bik a si caah. Tu tiang sii a um lo i, i vennak lam a um lo caah inn ah i erh ding in WHO zong si seh, USA hruaitu pawl zong nih mipi sin ah an nawl lengmang mi a si\nPennsylvania lei ah statewide lockdown cu mipi nih an ning tuk caah mipi hna cu lengah chuak in, buainak an tuah. Democratic Governor Tom Wolf lockdown cu pezul ti loin an nawlh. Meithal, pro-Trump banners, American flag he Capitol building, Harrisburg ah mipi tampi cu an chuak. A cheu nih lampi ah Haircut an ngei\nPennsylvania secretary of health, Dr. Rachel Levine cu a rian in ngawl ding in an ti. Dr Fauci “Nazi’ he an tachun, ” Fire Fauci, Trump Rambo’ tiin an au thluamah ko. Vawlei cung ram ah a thi tambik le a zawt tambik ram an si. Mah bantuk in an dirhmun a si ko bu in inn ah i erh huam ti lo in lengah chuak in an duh poah in meithal he an um mi hi Coronavirus an ttih lo ruangah maw si hnga? Ka thih zawng ah pawilo, ka thi cang ko lai tiah an duh ruangah maw si. Source- Thestraitstimes\nBe the first to comment on "A poi tuk ee!! USA mipi an lungput hi cu a mak tuk hrinhrang ko ee. Thih kan duh cang ti bantuk in an tuah cang ko"


Kalay ah avoi 1nk Coivd-19 mizaw an hmuh; VP Henry Van Thio le chungkhar cheknak a phichuak - THE CHINLAND POST\nKalay ah avoi 1nk Coivd-19 mizaw an hmuh; VP Henry Van Thio le chungkhar cheknak a phichuak\nPu Henry Van Thio biachim lio\nKawlram Ministry of Health and Sports nih April 15, zingka sml 10 i thawngthanhnak a tuahmi ah Kawlram ah Covid-19 zawtnak aa chapmi minung 12 an um tiah a thanh. Cu chung ah minung pakhat cu Kalaymyo in a si tiah kan theih.\nKalaymyo ah Covid-19 zawtnak an hmuhmi hi kum 63 nu sin in a si i, anih nih avoi 1nk bik an hmuh hmasa mi Tedim pa he pehtlaihnak a ngeimi an si. US in Kawlram a tlun lio ah Kalay i a tlunnak inn ngeitu a si.\nKawlram Vice President Henry Van Thio le a chungkhar telh in minung 30 zong Covid-19 zawtnak kong an chek hna i aho sin hmanh ah Covid-19 zawtnak hmuh a si lo tiah Kawlram cozah in chimnak nawl ngeitu U Zaw Htay nih RFA sin ah a chim.\nVP Pu Henry Van Thio cu February 9 ah thawngthachim David Lah he an i ton ruang ah atu bantuk in ralrinnak ah amah he a chungkhar he checknak an i tuah hi a si.\nNihin tiang Kawlram ah Covid-19 hmuhmi dihlak 74 chung ah minung pali an thi i pahnih an dam cang. Chin ramkulh Tedim in hmuhmi minung pathum an i tel.\nPrevious Cozah Thawngthanh; Kawlram COVID-19 Zawtnak A Ngeimi Minung (63)\nNext Chin le Rakhine ramkulh ah mipi ningcang loin thahnak le kahdohnak ngol colh ding in ramchung ramleng bu 139 nih cathanh an chuah


DAW Aung San Su Kyi Nih Thong A Tlak Lio Chung Kawl Ram Buai Nak Hi Pakhat Hmanh A Rak Theih Lo.By Lawyer (Sihni) – Chintanbo\nDAW Aung San Su Kyi Nih Thong A Tlak Lio Chung Kawl Ram Buai Nak Hi Pakhat Hmanh A Rak Theih Lo.By Lawyer (Sihni)\nMay 25, 2021 admin THEIHTLEI 0\nHi bia hi a tu-ah a chuak cang tinak silo i,tlawm pal te a rak i langh lio ah khan,Asihni lawyer nih a chim mi a si.Aung San Suu Kyi hi a dam hnga maw? Khawika dah a um hnga? tihi zapi nih theih duh cio mi asi. Tuni Court a kalnak i a sihni pa nih fiang tein a chim cang. Ralkap hna nih hin a taksa ah harsatnak an pe hnga maw? Thinlung lei zawtnak hna a ngei hnga maw ti mi biahalnak tampi a chuak. Asinain tuni i a Sihni pa chim ning ahcun Suu Kyi hi ngandam ngaimi muisam a put pin ah a umtu ah lungdong lomi hmuh khawh asi tiah achim.\nCun February ni 1 i hram hram in Ralkap nih an tlaih hnu kan a umnak hi fiang fai in theih khawh a si lo. Asinain a sihni pa nih cun hi ti hin a chim. Suu Kyi hi a hramthok lai ahcun a um nak Naypyidaw inn ah hren a si nain atu cu hmunhma theih lonak ah mit huh buin an kalpi i mah ka cun a um cang tiah a sihni (lawyer) nih hin a chim. A umnak hi aho hmanh nih fiang fai in an chim kho lo. Lenglei kong pakhat hmanh a thei lo ti asi. Lenglei buainak hi suu kyi nih hin pakhat te hmanh a thei lo. A chuah tikah cun a lau ngai te men. Source: The New York Times\nRelchap: Breaking News: Kawl Ralkap nih February 1 in hramhram uknak an lak hnu in a voikhatnak caah tuni khan Suu Kyi cu Court biaceihnak ah hmuh asi. Court biaceihnak ah tuni khan a rak chuak. Court hi Naypyidaw ah asi i caan tawi te lawng caan a hmang.\nCourt i biaceihnak tuah hlan ah hin Suu Kyi le amah Sihni (lawyer) cu minute 30 hrawng i chonhbiaknak an nei ta manh. Suu Kyi hi video 1 i a langh ning ah a ngandam ngai ko mi minung a lo i tumruh tak tak in a um ko timi hmuh khawh a si.A sihni lawyer nih a chim ning ahcun Suu Kyi nih party NLD cu raltha tein dirpi peng a timh i Suu Kyi nih hin NLD hi mipi hna Party a si. Mipi an um chung cu Party hi a thi lai lo tiah a chim, tiah a chim.Suu Kyi hi tutan kawlram thimnak ah sualnak phun phun in tazacuai a si i a vanchiat ahcun a dam chung zong thong thla kho a si tiah langhter a si fawn.\nSuu Kyi hi a hramthok lai ahcun aummnak Naypyidaw inn ah hren a si nain atu cu hmunhma theih lonak ah mit huh buin an kalpi i mah ka cun a um tiah a sihni (lawyer) nih hin a chim. Suu Kyi tazacuainak hi thla tampi a kal cang nain biaceih ding cheukhat cu ralkap lei nih hin biaceih lai te ah cancel hna an tuah than. A voi 2nak Court Biaceihnak hi June 7 ah a si than te lai. Source: The New York Times\nZophei Mipi Le CDF Caah Ralrin Pek Nak,Ral Hrang An Vak Cang Lai Khua Kip Tein Ralring Cang U.\nJapan Ram Tokyo Khua Pi Ram Dang Zung Hmai Ah Ih Buin San Dah An Piak.


Ngakchia An Rak Chia Mi Paoh Cawm Dih Ding an Fawi Lo By Khine Hni Wai – Vaurawng\nNgakchia An Rak Chia Mi Paoh Cawm Dih Ding an Fawi Lo By Khine Hni Wai\nKawlram lemcang Khine Hni Wai hi sifak santlai lo bawmh lei ah minung tampi nih theih ngaingai mi asi. a hlei in ngakchia tlaihhrem a tong mi hna i an fale le single mother hna hi fakpi in a bawmchan tu asi. A nih hi miharsa bawmhchan nak lei ah cun a kut a rang taktak mi Nusal Tha Pakhat asi.\nCu bantuk in Khine Hni Wai sin ah ngakchia cawm dingin a rak petu an tam ngaingai, cu tikah Khine hni wai nih ngakchia an rak chiah mi paohpoah cawm dingah ka si kho lo tiah a ti. Harnak tampi ruangah ngakchia a zohkhenh kho lo mi single Mother he ai pehtlai mi ngakchia tlaihhrem a tongmi hna i an fa pawl lawng ka cawmken hna lai tiah a ti.\nKhine Hni Wai sin ah ngakchia cawmken dingin a rak pe mi an tamtuk tikah, khin hni wai nih an rak ka pekmi ngakchia paohpaoh cawmken dingah asi kho lo tiah a ti nak hi asi, cu ruangah an rak chia mi ngakchia hna i an sining le an dirhmun kha zoh ding i rikhiah in cawmken ding tiah a chim.\n“Tu Ka sin ah ngakchia an tam ngaingai cang, ngakchia cawmken dingin ka cohlan mi thawngpang an theih cio tikah, ka sin ah nichiar ngakchia an rak chiah. Keimah zong pumpak pakhat te lawngin a dir mi ka si tikah an rak chiahmi ngakchia paohpaoh cohlan ding hi a fawi ve lo” tiah Khine Hni Wai nih a ti.\nCu tikah Khine Hni Wai nih a chim mi cu single Mother pawl le ngakchia tlaihhrem a tong mi hna an fale lawng cohlan i cawmken ding kai tim rih tiah a ti. ngakchia hna an nunnak ah ngaktah timi lungput an ngeih lo nak ding zong a chimchih.\n“Keimah Khine Hni Wai sin ah harnak tampi a ngeih mi hna le pawngkam minung nih cu bantuk harnak an ngeihmi theihter a duh lo mi, ngakchia kha zeitin hmanh in zohkhen awk a tha lo mi single mother pawl le ngakchia tlaihhrem a tong mi hna i an fale lawng cawmken dingin ka cohlan, hringtu nu le pa an um ko nain an fale ka sin ah an rak chiahmi hna cu ka cawmken kho hna lo. Inn ah kan fale kan cawm kho ti hna lo timi ruang hna ii ngakchia kha ngaktah bantuk in chiah kha ka duh lo.\nChungkhar ah ngakchia an tam tuk ruangah kan cawm kho hna lo ti in an rak chiah mi zong an um, cu bantuk in ngakchia an chiah tik hna ah an nun chung lileng le lungder in an um nak cha cu hringtu nu le pa sin ah tirawl ei ding kawl bu in an um mi kha an caah nuamhnak asi deuh lai tiah ka ruah mi asi” tiah May 21 chung suimilam 12 ah a facebook ca a tialmi a tar.\nNgakchia tampi ka cawmken kho rih hna lo ka tinak a ruangcu Keimah Khine Hni Wai nih ngaktah a rak phan mi ngakchia hna caah zohkhentu sii sayama (nurse) ka chiah kho rih caah asi. tu bantuk in ngakchia in upa tiang zohkhen ding kai timh tikah bawmchantu fek tein ka ngei rih lo caah tubantuk in rikhiah in ka cohlan tik hna ah ka lung zong a tha lo, a tu cu ngakchia zohkhennak dingah a herhmi thilri, ei ding, zohkhentu nurse ka chiah kho rih lo caah minung tampi cohlan lo in rikhiah in ka lak nak hi asi.\nZumh ngamnak in a lamkip in a ka bawmchantu nan dihlak cungah kei lawmtuk, NGAKCHIA HNA I AN NU KHINE HNI WAI tiah pehtlai in a tial.\nBe the first to comment on "Ngakchia An Rak Chia Mi Paoh Cawm Dih Ding an Fawi Lo By Khine Hni Wai "\nPaing Takhon nih Nwe Darlin Htun he an i “Kiss” nak a langhter hna\nPuai 20 an chuih dih hnu ah Sui Kedenh ngah kho dingmi pa 5!


Israel tuanbia ah Prime Minister kum caan saupi a tuanmi Natanyahu cu prime Minister sinak thutdan a chuah tak kho men – Hakha Cherry\nIsrael tuanbia ah Prime Minister kum caan saupi a tuanmi Natanyahu cu prime Minister sinak thutdan a chuah tak kho men\n1. Kehlei le A laifang party pahnih fonh in Acozah ser an i tim. An tlam a tlin ahcun Natanyahu nih a thutdan a chuah tak a hau.\n2. Nikum le tukum ah voihnih an tuah cang rua ka ti. Ka palh lo ahcun. Natanyahu nih hawikom a sawm len hna nain a sawm khawh hna lo caah thimnak an tuah lengmang hi a si.\n3. Vawlei cung democracy ram ah phunghram a ngei lomi hi England, Israel, le New Zealand hi an si an kan chimh ton i ca zong ah kan rel. Democracy ram as i lomi tu ahcun an tam pah.\nChinmi cu Khrihfabu kan si caah pakhat khat kong kan chim tikah Israel miphun hna le an tuanbia he kan chim kemh zungzal lengmang theu nain cacawnnak ahcun cawn kemh an si lem lo. An kong zong aa tel bal lem lo – anmah issue kong dah ti lo ahcun…By Thawng Za Pumpz\nNGAKCHIA SUNDAY SCHOOL CAWN DING CAUK KONG .Pathian le a Bia a tlaihchantu FB hawi dawt hna, sa le ral le pulh rai karlak i kan um lio zong ah ka herh bik mi cu Pathian le a Bia a si peng bangin tutan ah hin Ngakchia Sunday School cawn ding cauk kong hi theihter le thanh kan duh hna.\nHi cauk hi ‘Partners in Discipleship International’ timi hna nih an chuahmi a si i lai holh tein lehnâk nawl anka pek bangin Falam holh i an leh cia mi kha lai holh in ka rak leh.\nHi cauk hi phun li a si. Phun khat nâk cu:- Biakam hlun tuanbia chungin kum khat chung cawn dingin an chuah mi a si. Phun hnihnâk cu:-Biakam thar tuanbia chungin kum khat chung cawn ding an chuah mi a si.\nPhun thum nâk cu:- Biakam Hlun tuanbia ngakchia nih an cawn tikah cawnpiaktu kut tlaih ding a si. Phun li nâk zong:- Biakam thar tuanbia an cawn tik ah cawnpiaktu kut tlaih ding a si.\nCun hi Ngakchia Sunday School cawn ding cauk hi a țhat khun nâk cu kehlei kam catlap ah a ummi a bia kha orh lei kam catlap ah a hmanthlak a um dihmi hi a si.\nKha hmanthlak hna kha Cartoon bantuk in an suai i a cawngmi ngakchia hna nih zawngsung ball pen in a zawng a phunphun an rak thuh khawh.\nCucaah a phaw ah ‘Color Cauk’ tiah țial a si.\nKhrihfabu bu khat caah chuahmi a si lo i ngakchia nih Pathian bia țha tein an theih i an i țhanpi kha an timhmi a si caah Khrihbu a phun phun le inn chingkhar kip zong nih hman khawh a si. A herhmi le a duhmi caah Ram chung ram leng tiangin kan in kuat khawh hna.\nA man. .cawnmi uk khat 2000Cawnpiaktu kut tlaih.4000 Pehtlaihnâk Evan. Rualuk le a chungkhar Tel. 09450686495 le 09400303426\nPa-Oh bu 11 Fonh nih PNO hi Pa-Oh Miphun vialte a kan huap lo tiin an thanh


President Trump Zong Corona Virus Khamnak Sii Zarkhat Leng A Ding Cang – Chin World News Evening\nMay 19, 2020 Salai Van World News\nHydorxychoroqune hi doctor tampi le coronavirus a thoptu hna nih ikhamhnak caah an din i a tha tiah an chim lengmangmi a si. Asinain lungzawtnak a ngeimi hna le kal zawtnak a ngeimi hna caah cun tihnung ngaingai mi a si an ti. US sibawi bu, The Association of American Physicians and Surgeons (AAPS) zong nih a tha tiah statement an chuah balmi a si. Asinain FDA nih cun zawtnak dang a ngei chihmi caah iralrin ding a si tiah statement an chuahmi si a si ve.\nMah si hi minung ah an test hmasa bikmi si a si. Kan hnu March thla ah khan minung 9 ah an test hmasa hna. An testmi hna minung 9 ning tein coronavirus a khamh khawh ti a si. Asinain minung pakhat tu cu si an chunhnak pawng hrawnghrang a senmi side affect a um ti a si. Atu an sermi si hi antibody si phun khat a si. Kan pum chungah a ummi immune system kha a thawntertu a si. Immune system a thawn hnu ahcun Coronavirus nih a thongh hna zongah a hlan kho hna lo ti a si.\nFDA nih clinical trail phase one cu tha tein an check piak hna i an cohlan piak hna caah phase two testnak pehzulh in an tuah lai. Volunteer minutes 600 cu phu hnih ah then in test an si lai kum 55 tang le kum 55 cung ti in test an tuah hna lai Atu ning in a that chin lengmang ahcun tuan ah an chuah khawh men tiah zumnak a um. July thla chung chuah kho ding in zumhnak an ngei. Credit: Salai Lairamthang


Aung San Suu Kyi Nih Covid-19 Kongah Ram Mizapi Sinah Thawngthanhnak A Tuah. – Zion Tlang Media\nAung San Suu Kyi Nih Covid-19 Kongah Ram Mizapi Sinah Thawngthanhnak A Tuah.\nApril 20, 2020 admin Kawlram Thawng\nAung San Suu Kyi nih ram mipi theih in thawng theihternak a tuah, tu lio Covid-19 zawtnak kong he pehtlai in Online biaruahnak an tuahmi ah ram mipi sin ah pumpak cio kan ngandamnak caah ralring tein um cio ding in a chim, mah damlonak kong he pehtlai in Ngandamnak zung sin ah theihternak ka tuah hna lai. Ramthen kip ah a chambaumi thlopbulnak thilri le Si a si khawhchung in phawtzamh kan zuam lai tiah a langter. Tu lio zawtnak hi zawtnak thar a si caah damhnak Si zong a um rih lo. a biapi bikmi cu kanmah tein kan ngandamnak caah ralrin kan herh. “Cozah nih a si khawh chung in ram mipi caah kan i zuam lai. Tlamtling tein kan tuah lai tinak a si lo. Ram rum bik hmanh nih an tuah khawh lo mi a si.” tiah a chim.\nICJ i Aung San Suu Kyi Biachimmi Dihlak: December 11 i ICJ, Netherlands hmaika i a ni hnihnak a vung chuah lio. Mr President le Court memebers vialte hna nan cungah kai lawm. Myanmar aiawhtu le Union Minister of Foreign Affairs dirhmun in nan hmaika ka hung chuah hi kai lunghmuihpi ngaingai. Myanmar ram bantukin chawva lei in a derthawndeuh ngaimi ram caah cun hi nan World Court hi vawleicung pumpi biaceihnak kongah kan i dornak nganpi a si. Hi Court pi nih hin international law phung zulh in siseh, cun a dangdang hnatlaknak tuahmi tete hna phung zulh in biachahnak nan tuahnak lai ka duh. Cucu Lungtlinnak a Tuahtu UN zung zong nih a duhmi te a si.\nNihin kan tonmi kongah hin, 1948 Genocide Convention phung le lam zul dingin Court sinah nawlnak tuah a si cang. Cu phung cu i tu kan chan i kan i hman chuahmah lio mi lungtlinnak phung tampi lakah pakhat ai tel ve mi kha a si ko. 1948 Genocide Convention phung le lam hun i hman i a biapi ngaingai mi a si. Europe ah a ummi Judah mi minung million 6 thah le nawn an si hnu ah hi Genocide Convention phung le lam hi tuah hramthok a si. Ka ram (Myanmar) zong nih hin 1949 December 30 bakah lungtlinpinak minsen kan rak thlut colh ve kha nan hngalh cio ko lai dah. Cu hnu ah 1956 March 14 ah khan namhneh thannak kan rak tuah bal. Rwanda ah khua a sami Tutsis miphun lakah then 70 tluk hrawng hi thah dih an rak si ruangah Genocide an tuah a si ko, tiah International Criminal Tribunal for Rwanda nih biachahnak an rak tuah bal. Asinain, 1999 lio ah Yugosolavia i Kosovo ah khua a sami minung 1 million hrawng an umnak chuh le thawldawi an si lio belte ah khan cun Genocide tuah a si lo, tiah biachah a rak si. Cun 1995 lio i Croatia ram in Serb miphun pawl thawl le dawi an rak si zongah khan Genocide ah nan pompiak lem hna lo khah.\nA cunglei tuanbia pahnih kongah, minung thah le nawn ngaingai a um lo caah, hihi cu Genocide ah kan pom kho lai lo, tiah bia nan rak chah. Ngaihchia a si mi cu, Gambia pawl nih hin Myanmar ram chung Rakhine State ah a cangmi thilsining hi ningcanglo piin a sining an tawn i, cucu Court ah an rak chuahpi. A biapibik a si mi cu, hi Court nih hin ning le cang tein le dikfeltein Rakhine vawlei ah vung kal in thilsining dothlatnak nan tuah awk a si. Rakhine i thilsining hi a hnoksak ngai i, fian a fawi mi a si lo. Asinain, kan dihlak caah ngaihchia a si mi pakhat cu a um ve taktak ko e: 2016-2017 lio i umnak hmunhma chuahtak in zaam le thuh lawng a rianmi, Cox’s Bazar ah buk sual in khua a sami, sualnak ngeilo mipi hna hi cu zaangfak an si ngaingai ko.\nMr President le Court upa pawl hna, Rakhine State i buaibainak hi kumzabu tampi tein khan ai thok cang i, kan hnung kum tein khan a hung linsa khun ceu khi a si. A tu bak ah hin, ramchung in hriamtlai pawl heh tiah an i kap cuahmah ko – AA (Buddhists an si i minung 5,000 an si) le Myanmar Defence Services. Nizan i biachimtu nih hin hi kong hi a pelte zong an chim sual lo. AA nih hin Rakhine State caah independence asiloah mahte uknak cozah an kan hal. Asiloah khahlan Arakan Pennak kha dirh than an i tim. Cu cawlcanghnak nih cun Rakhine ram ah buainak fakpiin a chuahter. Cu ti kahdohnak an tuahnak hmun pawl ah cun curfew hei ti bantuk an tuah i, mipi khuasaknak hnahnawh an pek ngaingai cang.\n2016 October 9 ah khan ARSA (Arakan Rohingya Salvation Army) 400 hrawng nih Maungdaw le Rathedaung pengkulh chungah a ummi Police sakhaan cu tu le tu an kah hna. Cucu Bangladesh ramri a si. Kanmah kahmi a si, tiah ARSA nih an chim. Police 100 lenglo an thi, cun mipi tampi an tlau. Meithal zuun 68 hrawng a tlau, zenthong 10,000 lenglo a tlau. Cu ARSA le MDS karlak kahdohnak cu 2017 tiang a hun i peh. Gambia nih an tialmi capar chung zongah hi kong hi tlawmte cu an telh ve ko.\n2016 October 9 i kahdohnak an tuah hnu in cun, Rakhine in thlanglei ah a ummi Maungdaw, Ruthidaung le Rathedaung ah ARSA hi a thazaang a hung thawng chin lengmang cang. Khuakiangkap mi pawl cu an hrocer hna, kuuli an phurhter hna, an thawngpang a chintu paoh cu an thah duahmah hna. International Crisis Group nih an chim ningah cun, ARSA pawl hi Afghan le Pakistan i tapung pawl sinin hriamnaam le raltuk cawnnak bomhnak an hmu, ti a si. 2017 August 25 zingka te ah ARSA nih cun police sakhaan le khuate fonh in hmun 30 hrawngah kahdohnak an tuah. Hi kahdohnak a tam u hi cu Maungdaw hmunrawn lei ah a si i, tlaangtluan nih a kulh pinah, nitlak lei zawn in khin Bangladesh hei ai cangmi hmun a si. An i tinhbik mi cu Maungdaw pengkulh hi a ningpi in laak an i tim.\nMaungdaw a tuanbia hun chimmi kong hi Court nih hun kan ruahpiak hram u law ka duh. 1937 lio i British nih Burma cu India in a then lio ah khan Naf tiva kuang zulh in ramri a rak then i, cucu nihin ah Bangladesh le Myanmar ramri, tiah kan ti khawh. Arakan Pennak hi Naf tiva a tlanglei tiang khin a vai sawh i, nihin ni i Bangladesh ram i Chittagong District tiang khin a rak i tel bal. Cucaah, a cheukhat Rakhin mipi nih an ruah ve ningah cun, British nih ramri an kan suaipiakmi hi cheklei kheeltuk tiang an phakter, ti a si ve. Asinain, Myanmar nih hin 1948 i independence kan hmuh hnu in ramri kongah buainak kan tuah bal hrimhrim lo.\nWWII lio ah khan nihin Maungdaw hi British nih an rak thlah (zalonnak an rak pe lo) lo. 1942 September ah khan British V-Force kut ah Muslim chungkhar tampi nih an Muslim ralkap an rak pek hna i, Japan pawl doh dingah heh tiah intelligence tuah dingin an rak bomh hna. Rakhine ah hin Japan pawl dohnak ruangah Muslim tampi nih an nunnak an rak pek bal. Cu in cun, Rakhine in thlanglei ah a ummi Maungdaw laifang ah cun Muslim nih mahte i uk khawhnak hmunhma i halh dingin heh tiah thazang chuah hram an thok colh ve. 1948 i Burma nih Independence a lak hlan deuh ah khan, cu ti i Muslim pawl nih mahte i uk khawhnak lam an sialmi cu British nih a hun theih in cun a hnonpiak hna. 1942 lio i Muslim le Buddhist karlak buaibainak cu 1948 ah a hun chuak than i, cu hnu le bang cun voitampi an i do than. Cu bantuk ramchung buainak nih cun Rakhin ram i tlenglei khel hi a chiatchuattuk caah Rakhine ram hi Myanmar ramchung ah a sifakbikmi pahnihnak state a siter phah.\n2017 August 25 zingka i Rakhine ram ah a cangmi tuanbia lei ah vun kir than ta ning law…Police sakhaan le khuate 30 lenglo le ralkap sakhaan pakhat cu zingka nichuah hlan ah timh ciammamtein an doh. Tupi le tlaangtluan nih an kulhmi khua an si caah, hriamtlai misual pawl hi thuhnawhnak thatha an i ngeih hna. Cu bangin kahdohnak an tuah hnu tlawmpal cun ARSA nih khuate kip ah ralkap a khawmh colh hna. Myanmar Defence Services zong nih cun ARSA pawl cu kee ralkap hmangin heh tiah a hun kah ve hna. Kahdohnak hi hmun 60 lenglo ah an tuah. A nganbikmi pawl hi hmun 12 ah an tuah. In Min Gyi (Tola Toli) village, Chut Pyin village, Maung Nu village, Gutar Pyin village, Alai Than Kyaw village, Myin Lut village, Inn Din village, Chein Kharli (Koetan Kauk) village, Myo Thugyi ward, Kyauk Pandu village, wards of Maungdaw Town, le southern Maungdaw ah an si hna.\n“Clearance operation” (nae myay shin lin yeh) timi biafang hi hun fianter ta ka duh. Hi biafang a sullam hi tutan ah an sawksaam ngaingai. 1950 hrawng tein khan, Bago Range ah a ummi Burma Communist Party pawl ralchanh in kahdohnak tuah a si tikah hi biafang hi rak hman a si diam cangmi a si. Cu hnu thok tein cun, cozah ralkap nih hin ramchung i tapung asiloah terrorist nih kahdohnak an tuah tikah hi biafang hmangin lehrulhnak an tuah peng cang. Kawl holh in “nae myay shin lin yeh” timi a sullam taktak tham cu “hmunhma pakhatkhat hun thenh” tinak khi a si ko. Tapung asiloah terrorists pawl hun thenh (hloh) tinak a si.\nHi hmun 12 chungah ning le cang thatein i hman hi a fawilo ngaingai mi thil a si. ARSA lei in a thimi tampi an um. Hmun 12 chungah hin minung a zaza in an thi cang. Cun chunglei in buaibainak zong a um rih fawn. ARSA nih kahdohnak an tuah hnu in cun, Buddhist le Hindu cheukhat pawl cu an thin a phang i an innlo chuahtak in an zaam hna. Mipi a thimi an tam sual lai, ti phan ah raltuknak vanlawng hman lo ah a tha, ti hi theih a hau mi a si. Asinain, voikhat cu ARSA nih cozah ralkap pawl an kulh dih cang caah, helicopter hman hau dirhmun kan phan taktak. Helicopter in cun heh tiah an hun kahpiak hna, asinain khat te lei tapung pawl kah an duh ruangah a si lo, cozah minung chanh an duh caah a si.\nInternational Humanitarian Law ralchanh riangmang in Cozah nih a hriamnaam nganngan a hman, tiah biachahnak tuah cu a sullam a um hnga lo. Cun ARSA le mipi zong an thleidang kho hna lo, timi bia zong hi a si kho lo mi a si. Kahdohnak an tuahnak khuate ah chuahtakmi inn le lo pawl mipi nih heh tiah an duahmi pawl hi Cozah lei nih kham awk a tha lo mi a si. Cu tikah, cozah lei nih an khanghmi a si, tiin sualphawt awk a tha hrimhrim lo. Asinain, tutan taza nan kan cuaimi kongah hi kong hi nan telh chih fawn. Misual pawl nunchimh le dohnak a tuahtu kan cozah hmuhning hi hun ruat hmasa ve ta hram u law, cu hnu cun, kan ram a nawlngeihnak le himbawmnak kong hi biatak tein hun ruat set cio u, tiin nawl kan duh hna. Cucaah, hi bantuk buiabianak kan ton lio caan ah hin, zei ti cun dah genocide biafang lawng i tlaih hi cu a si khawh lai.\n2008 Constitution ningah, Myanmar nih hin a ralkap kongah upadi a ser ve ko. Rakhine ram ah ningcang lo in thahnawnnak a tuahtu cozah ralkap le ralkap bawi cu hi phung ning tein a kong dothlat hnu ah a biaceih siseh, tiah biachahnak a um. 2019 November 25 ahkhan Gutar Pyin khuate ah a cangmi thil kongah, Judge Advocate General nih court-martial tuah dingin thawng a rak thanh bal. Hi khuate hi a cunglei kan langhter cangmi khua 12 lakah pakhat ai telmi a si. Independent Commission of Inquiry nih an hmuhchapmi a um rih a si ah cun, Office nih daantatnak a tuahmi a chap than te lai. ICOE hi Myanmar President bak nih a dirhmi phu a si i, Rakhine kongah hin a si khun. Philippines in a ra mi former Deputy Foreign Minister nih chairman a tuannak phu a si i, member pathum an ummi, an lakah hin Japan in Under-Secretary General of the United Nations zong ai tel.\nICOE nih cun Rakhine ram khuasa minung 1500 sinin telhte an lak i, 2017 August 25 in September 5 tiang i kahdohnak ah ai tel ve mi ralkap minung 29 le police minung 20 zong interview kan tuah cang hna, tiah an chim. ICOE nih an khawmmhmi thawngpang dah ti lo in cun, 2017 lio i Rakhine buaibainak kong a dotthlaitu fact-finding group hi an um hraw ti lo. Cucaah, chim ka hun duh ta mi te cu, Myanmar ram chungah dinnak (justice) kan kalpi cuahmahmi (ICOE) a um ko buah zeirello in a kan chiahpiaktu cawlcanghnak a si mi paoh cu ka cohlang kho ve lai lo, tiah chim ka duh ve. ICOE hi an tuahmi pehzulhter awk an si ko. Ralkap pawl caah cun mah le mah an kong hun i hlathlatter riangmang i tuanvo hun ngeihter cu a fawilo mi thil a si. Cucaah, Court upa hna nawl kan duh rih mi hna cu, ramdang hna an tuanbia tete hun zoh than u law ka duh. Kan tonmi thil hi ramrum pipi zongah a um tawnmi te a si.\nNai hrawnghrang news ah kan hmuhkhawhmi cu, ralkap nih dinfelnak (kahdohnak) an tuah tikah, phundang in a sullam lehpiak tawn a si, ti kha kan hmuhkhawh. Cucu Myanmar kong zongah a um kho ve mi a si. Cozah lei zong nih dinnak dirpi kan duh ve caah, kahdohnak hmun 12 ah ai tel ve mi Inn Din khuate pakhat ah Muslim minung 10 kan thah taktak ve ko hna. Biataktein an konglam dothlat a si cikcek hnu ah, thonginn chngah officers pali le ralkap pathum zong kum 10 thong kan khiahpiak hna. Asinain, ralkap minin ngaihthiam an si than tikah, mipi tampi nih an duhlonak an langhter bal. A dang thilsining tete cu buainak a um lem lo. Mansi kongah, Kachin State ah zatlaangmi pathum thah an si mi kongah cozah ralkap nih a ralkap pawl cu court-martial a tuah hna. 2018 January ah khan ralkap 6 cu kum 10 thong tla dingin bia a ceih hna. An bia ceih a si lio ah khan tantakmi chungkar le khuachungmi zong kan sawm hna.\nOffice of Judge Advocate General ah hin mithiamsang minung 90 an i tel i, Myanmar rampumpi ah chiah an si. Gutar Pyin nih court-martial an tuahmi kongah kai lawm ngai. Rakhine ah a cangmi theihnak dingah cun khuachungmi hi hehtiah hal ding an si lai, tiah biacah an si. Palhnak a tuahmi ralkap, ralbawi pawl heh tiah nun a chimmi i daan a tatmi ram ah hin genocide (miphun pakhat hloh timh) hi a um kho ngai lai tiah nan ruat ve el maw? Tutan kongkau ah cun cozah ralkap hi i hmaithlaak a si bik ko nain, dohnak a tuahtu mipi hna an konglam zong hi kan dohthlai thiamthiam ko lai. Rakhine ah siseh, Myanmar pumpi ah nuhrin covo (human rights) buarsonak a si mi paoh cu ngaihthiam a si hrimhrim lai lo.\nRakhine i buaibainak hi thatein zohfelnak tuah ta hleng lo in, ramleng lei ah thawngpang zamh ai timmi minung an um, ti hi a fiang. Gambia nih an hun apmi taza an kan cuainak ca (application) hi a cheukhat UN minung pawl nih nan i lak riangmang i, Myanmar cozah ralkap nih military justice system an i ngeihmi hi rinh awk a tlak lai lo, tiin nan hei ti. Hi bia nan chimmi nih hin Myanmar Constitution Article 20 (b) a ralchanh lawng si lo in, cozah kan ralkap le kan mipi hna karlak i kan i pehtlaihnak le tantinak tiangin zeiah nan rello bantuk a si. A bikin kan rampi democracy ram si dingin thazaang kan chuahmi hi a hnursuan khun. Phunghram remh kan timhmi rianpi hi a tu hi Phidaungsu Hluttaw, the Union Parliament ah ah a kal chuahmah.\nInternational criminal justice (pithmuh upadi) hi hmentlaak a si peng ko rih. Ramchung i criminal justice hmaning tuanvo lak hi a phung a si. Ramchung in tuanvo kan lak khawh lo lawngah khin, international justice nih tuanvo a hun lak ding ceu khi a si hnga. Cucaah, ramchung in criminal justice kan kalpimi hi international justice nih an tuahmi nakin khual a ran deuh awk a si, tiin nan kan timi hi cu a sullam a ngei lo bantuk a si. Cun, ramchung in tuanvo laknak kan ngeihmi kha lenglei kuat ah hei chanh colh tu, ramchung i justice phu pawl zeirello bantuk zong a si. Lungtawi in ai lakmi international justice minung pawl hi zeitindah kan mipi nih an zumh khawh hna lai? Ramchung justice phu nih maw, asiloah international nih dah tuanvo an lak awh a si, timi kongah hin a si khun.\nRamchung tuanvo lak a herhnak kongah lungtekep pakhat hmanh hrelh lo in kan phawh dih ta khirkhiar awk a si hnga lo maw. Ram rum pawl lawngin an ramchung thil a cangmi tuanvo lak khawh, ram sifak pawl vial cu an thilrit pi phur peng buin, an ton cuahmahmi thil tawlrel kho lo in um si dawh a si, tiin ruahnak a um citcet ah cun, cucu international legal dirhmun caah tih a nung ngai dingmi thil a si. Anmah Gambia lila zong hi hibantuk a tong ve mi ram a si ko caah, hi ka chimmi hi an fiang ngaingai lai, ti ka ruah.\nTutan ka langhtermi vialte hi tutan konglam hi ai tlak dihmi an si, zeicahtiah, taza a kan cuaitu nih hin Genocide Convention minpu in taza a kan cuai caah tu bantukin ka chimnak hi a si. A ngaingai tiah cun, a tu hi ramchung in kahdohnak kan ton lio pi a si. ARSA nih an kan kah, kan cozah nih a leh ve. Cucu a si ko. Ngaihchia a si ve mi belte cu, hi Court zong nih ceih dingah a rak i chiah balmi, Croatia ah Croats miphun, cu hnu cun Serbs miphun tam taktak hmunhma an chuahtak bantuk tein khan, hi kahdohnak ruangah hin Rakhine ram khua pathum ah khua a sami Muslim a sangsang in Bangladesh lei ah an zaam hna.\nKa chim cang bang khan, Myanmar Constitution tangah a ummi kan cozah ralkap nih War Crime a buar a si taktak ko ah cun military justice phungning tein an biaceihpiak an si ko lai. Mipi le ARSA thleidan khawhlo, asiloah hmanlo ding hriamnaam ngan an hmang maw hmanglo, nuhrin covo an buar maw buar lo, inn le lo duah a hmangmi an kham hna maw kham hna lo, hranhraamlo in mipi pawl an thawldawi hna maw thawldawi hna lo, timi vialte zong cu justice kongah nawl a ngeitu nih an dohthlat ding a si ko. Cu bantuk tuahsernak a um sual a si ah cun, cucu international humanitarian law asiloah human rights conventions ningin daantat khawh an si hnga. Amahbelte cu, 1948 Genocide Convention phung he cun ai pehtlaih lai lo.\nHi a Great Hall of Justice ah hin thil pakhat hun chim ta than ka duhmi a um. International law hi kan vawlei pumpi chungah kan sunghsakbikmi phung a si ko men lai, US hruaitu siseh, pumpak in ka dangdang ah hruaitu a si mi nih hi kan sunhsakmi phung hi kan dirhpi i an langhter a herh. Bianabia ah, Rakhine kongah linsatuk lehpek in biaka an chawhter mi nih hin Myanmar rak daihnak le lung i rualnak a chiatchuah ngaingai ding khi a si. Huatnak biaka hi huatnak in biachim tikah lawngah a dong lo dawkaw – bia a si lo ning in perhtukmi zong nih hin huatnak bia a chuahter khawh ve mi a si. Hi buaibainak hma pursawnternak nih hin Rakhine ram i lungrualnak a hrawh lai.\nKan ram chungah hin international in a ra i tuanvo a ngeimi pawl mitampi cu vava an tum cang. Asinain, 1980 thokin khan, miphun tampi kan umnak kan ram chungah hin remdaihnak dothlei tampi i hrawmti kho dingin rian kan tuan. Rakhine ram i buainak hi 1940 hrawngin khan tuanbia a ngei cangmi a si bangin, nihin i a takin tuah dingmi phung le phai lawng i hman riangmang in tawlrel awk a thami thil a si lo, khat le khat i lungkhatnak a umnak hnga lungthin lei rualremnak zong biataktein kan dirpi a hau mi a si. Mipi hna an i remnak le daihnak dingah hruaitu hna nih thinlunglei in heh tiah thazang an pek hna i an ramsiam hna a herh.\nUN Secretary-General a pathumnak a si mi U Thant hi kong hi fiangtein a pemh. 1974 ah cauk in an chuahmi View from the UN, timi a cauk chungah cun, “Kumzabu 21 chung a lut dingmi lakah a fim taktakmi le khua a ruatkho taktakmi cu vawleipi rammi sinak (planetary citizen) ai ngeihmi ka si, tiin ai ruatmi hi an si” tiin a tial bal (p. 454). Vawlei pumpi i rammi sinak aingeihmi bantukin i ruah hi ram khat le ram khat, miphun pakhat le pakhat, cun bianak pakhat le pakhat i pehtlaihnak ah a biapi ngaingai mi ruahnak tha a si.\nMinung kan nunnak thanchoter dingah cun kan lungput zong hun kauhter deuhdeuh ve i, khat khat siangkhat tangti tein kar kan hlanti hi a biapi hringhran. 2016-2017 hlan zongah khan, Rakhine ah khua a sami Muslim, Buddhist le a dang miphun tete hna zong hi, Kofi Annan Advisory Commission nih a chim bangin, thanconak a umlonak le sifahnak nih a dennak hmun a si piin ramchung kahdohnak a tongmi an si, tiin a rak langhter bal cang. Myanmar cozah zong nih hi a biachimmi pawl cu kan i hmaithlak ve. Kan riantuantihawi pawl he tiangti in, miphun a simi kip nih ai rualrangmi covo ting cio dingin heh tiah tazang kan chuah lio pi a si. Mahpungtin tuahnak kongah riantuantu phu thlah an si cang. Rakhine ram chungah a chuakmi hngakchia paoh cu zeibantuk bianak le miphun an va si pek ah, birth certificate pek dih an si. Cun, Muslim mino pawl zong ram pumpi cuul ah a ummi university kip ah kai kho dingin tawlrelpiak an si. Rakhine ah khua a sami paoh cu a rauhhlan ah scholarship zong pek dingin international in siseh, ramchung hawikom hna hmangin tawlrel a si cuahmah. Maungdaw pengkulh chungah miphun karlah remdaihnak um kho dingin heh tiah riantuantu phu nih rian an tuan lio pi a si. Biaknak dang karlak remdaihnak zong tuah dingin thazang chuah a si. Hi bantuk cawlcanghnak vialte hi Rakhine ah khua a sami hna an thuttonak, himnak, fimcawnnak, ngandamnak, rammisinak le miphun tampi karlak i remdaihnak a umnak dingah karhlaan tete kan tuahmi an si. IDP camps pathum cu phih an si cang. Bangladesh le Myanmar ram hnih hnatlaaknak tang te ah, Rakhine ah har a tongmi hna thuttonak tawlrelpiak rian zong tawlrel cuahmah a si cang.\nA tu bantukin Rakhine ram ah karhlannak tete kan tuah ko bu ah cun maw Genocide cu kan kalpi ko hnga? Cucu zeitindah a si khawh lai? A donghnak ah chim ka duhmi cu, Mr President le Court upa hna, nihin ah Rakhine nih hin Buddhist Arakhan Army le Myanmar Defence Service karlak ah buainak a um cuahmah. Hi buainak ah hin Muslim an i tel lo. Asinain, an himbawmnak kongah cun Muslim le mipi zong hnursuan an tong ve kho ko e. Rakhine ah a tlung cuahmahmi buainak siseh, cun remdaihnak le himnak kan kalpimi a zualhmatter i a chiatchuahtertu ding thil hi cu hun maktak u law ka duh ko. A tu bakah hin Rakhine innpa a simi Paletwa ah a ummi ralkap sakhaan cu AA minung 400 hrawng nih an kah lio pi a si. Rakhine ram Ann City ah cozah ralkap camp pakhat cu AA minung 200 hrawng nih an kulh thup ko.\n1948 lio i Independence kan laak thokin khan nihin ni tiangah kan ram nih himnak tlamtling kan hmu kho ti lo i, daihnak le thanchonak theipar zong kan zun kho rih lo. Kan rampi a hrihhram a hnursuangtu huatnak, khat le khat i thleidannak, tihphannak le khat le khat i zumhnak lonak hna hi a tu an hrihhram vialte hun coih dih hi kan i hmaithlaakbik mi cu a si. Chan chan khat chung kan mipi nih a haal in an haalmi Democratic Federal Union lei panh in kan kal lio ah hin, buainak a si mi paoh ralchanh i, nuhrin covo dirkamh i, ramchung i remnak le phung nih nawl a ngeih khawh thannak lai fehtein kan dir peng ko lai. Kan mipi dihlak an himnak le an covo a pe khotu remdaihnak le lung i rualnak a kalpitu champion kan si bangin, dinnak kan kawl. Mr President le Members of the Court, thatein ka bia nan ka ngaihpiak caah kai lawm. Myanmar nih kan apmi capaar hunpehzulh dingah Professor William Schabas to continue the Myanmar submissions hun sawm ta ka duh.\nPrevious Post:White House le Democrats Governor Pawl An I Rengh\nNext Post:Salai Van Lian Thang Kan Miphun Hi Him Tuah Seh


China Ram Caah Thawngpang Ṭha Asi WHO Nih Thawngthanhnak A Tuahmi Hi Ahmaan Ahcun Thawngpang Ṭha Taktak Asi – Chin World News Evening\nMarch 13, 2020 Salai Van Thawngpang\nWorld Health Organization (WHO) Director-General Tedros Adhanom Ghegreyesus nih China ram ah Covid-19 zawtnak karh ti loin an tlawm deuh cang tiah a chim. China ah hin hi zawtnak tihnung a karh rangtukmi kha a tu cu a tlum chin lengmang tiah Tedros nih cun a chim hi a si.\n“China ram ahhi zawtnak hrik karh lei si loin a tlum lei apanh cu thawngpang ṭha ngaingai a si. Ramdang mi hna zong nih China rianṭuanning hi i zohchun in i cawn awk a si. Hi zawtnak chungin zeitindah ka kilven lai timi kongah ramdang hna lungthin tiang a thlen,” tiah Tedros nih cun China ram cungah a lunglawmhak cu a chim.\nJanuary thla ahkhan WHO hruaitu hna le China nawlngeitu upa hna nih Covid-19 hrik a karh lengmang ti lonak hnga rianṭuan dingin hnatlaknak an rak ngeih. An ti khawh tawk chuah in WHO le China ram hruaitu upa hna an riantuan cu a hung lang ngaingai, China ah zawtnak akarh lei si loin a tlum leitu a tlum. “Ambassador Chen Hai nih cun “An ram i Covid-19 zawtnak a hun i zia deuhnak aruang cu hruaitu hna teimak an chuahnak thawngin a si tiah a chim ve i, vawlei pi cu hi zawtnak hrik doh leiah an ṭan rual ṭinak thawngin China dirhmun cu that lei a panh hi a si,” tiah a chim.\nAmbassador Chen Hai nih hin Covid-19 dohnak caah WHO- ah US dollar tam taktak a thawh i, a chimmi cu atu hi lungreitheih vansan au caan a si lo i lungrual tein pumkhat in rianṭuan ti caan a si cang, tiah Chen nih hin achim. China ah Covid-19 zawtnak a in zawmi caah tiah caan khat chung sizung 16 an saakmi cu nikhatni ah khan khar an si. Cu caankhat chung ca sizung 16 an saakmi ah hin February 5 in khan mizaw 13,000 an zohkhenh manh hna i atu ahcun an khar cang ti a si. Vawlei cung ah hi zawtnak a ngeimi hi minung119,248 an tling cang i, minung 4,300 an thi cang. Cun hi zawtnak chungin a dammi hi minung 66,581 an um cang ti a si.


Rihkhawdar I SAC Nih Tlaih Mi CNDF Ralkap Pahnih Ruak An Hmuh – Chintanbo\n2022 March 26 i Chin Ramkulh Falam Peng, Myanmar le India ramri Gate Rihkhawdar pawng kahdohnak ah ralhrang nih tlaih mi CNDF minung pahnih hna cu April 18 zinglei sang ah an ruak in hmuh an si tiah thawng kan theih.\nCNDF ralkap upa pakhat nih Rihkhawdar kah tan i an tlaih mi kan ralkap pahnih hna cu nihin zinglei sang ah an ruak in hmuh a si. An ruak hi a rawk dih cang. Lamkam ah an chiah hna i hmunhma zohfelnak a kalmi kan ralkap hna nih atu bantuk in an hmuh hi a si tiah The Hakha Post ah a chim.\nAtu bantuk in ralhrang nih an tlaih hnu ah an thah mi hna hi Salai Samson le Salai Peka an si i an ruak zong nihin ah tluang tein an vui khawh hna.\nCNDF nih March 21 ahkhan Myanmar le India ramri Gate ah Myanmar thantar cu thlak in Chin thantar an taar hnu 2022 March 26 ahkhan Dalan ruang ah CNDF ralkap nih gate an hngahnak hmun cu a thli in an fuh i an kah hna atu bantuk in an tlaih hna hi a si.\nCDF Thantlang Chief and commander a rian maw nan phuah lai?, a siloah CDF Thantlang bawmhnak dah kan ngol lai?. CDF TT Chief and Commander hi MAH HNGALLO UICO bantuk in duhpoh in a ummi a si. Kan hnu ah Tikir khua ah buainak a tuahlawng siloin meithal duhtawk in a kan puah hnawh. Culawng hlah, Lautu peng Hnaring khua zongah Buainak a chuahpi rih, cun zahan tan ah mithi ruakthlah lio bak ah ngol hngallo in meithal a puah lawng hlah, khuami a hro hna… minung pakhat fak taktak in a vuak rih.\nHitluk harlefe taktak in mipi nih an paw irek ruangmang in an thawhmi $$ in cawkmi MEITHAL KUAN raltuknak kaltik hmanh ah rikhiah/a zatkhiah piak in kan ikenmi kuan a duhpaoh in raltukanak a silomi ah a kan puah hnawh rih. Thantlang CDF Upa action nan laklo ahcun Thantlang CDF ah ipeh tiloin kanmah le Peng-Tlang cio in kan dir cang lai. Ra Jr. Cla timi facebook cahmai ah an tial mi kan lak chin mi asi.\nNgaih Chia Tuk E,Rihkhawdar Ramri Gate An Rak Tleih Mi Hna, 2 SAC Ralkap Nih An Thah


NUN THANUAM LAWMHNAK – DOH PHIT\nDecember 9, 2018 admin BIAKNAK 0\nCu kan nunnak a rawkmi remh than khawh tikah kan hmuh khawh. A ho paoh mi chambau kan si dih. A rawkmi nun kan ngei. Kan thinlung thlarau hi hliam in a um. Kan nunnak hi phun tampi a rawk kho. Thil kan tuahmi a din lo ruangah lungretheihnak nih kan cungah a kan tlun hnawh than tawn. Dam ter khotu le remh kho tu Khrih kan herh.\nJudah mi nih an nawlbia in a chia le a tha cu an theih. Jentail mi nih nawlbia kan ngei lo nain, kan chia le tha theidannak thinlung [conscience] in a chia le a tha kan theih ve [Rom 2:12-16]. Minung kan dihlak [Judah le Jentail] caah Bible bia cu kan nawlbia a si.\nBible nih a chia le a tha cu tling tein a kan cawnpiak. Pathian bia kan ngaih lo hi Satan bia kan ngaih a si. Satan bia kan ngaih tikah lungretheihnak cu kan sin ah a tlung. Kan tuahmi thil cu kan thinlung hliamtu ah an cang tawn.Minung cu Pathian fa dawt kan si hna caah Pathian duhlonak kan tuah tikah thanuamnak kan ngeih kho lo. Pathian duhnak zulh hi kan i lawmhnak a si.\n“Nehemiah nih a rawk mi Jerusalem vampang cu a remh pi hna. Lunglawmhnak le thanuamnak le hla in, sumsel, tingtang le thanglawi he tiah Pathian sin ah an pekchanh” [Nehemiah 12:27] bantuk in, kan nunnak thinlung hliam hi Khrih an tuknak vual in a dam tikah nun thanuam lawmhnak cu kan hmu.\nNote: C Duh Kam timeline ah official tein lakmi asi..\nPupa holhthuk le a hmanning hna Part (2)\nNgakchia thlaihhrem kong he pehtlai in Fimchim ( video)


Ralhrang Hmunpi Naypyidaw SAC Ralkap Sakhaan Cu PDF Nih An Pomh Cang - Chin Eleven News\nPDF pasaltha hna nih Nayyitaw, Leway Township ah Ralhrang Sakhan cu nihin chun suimilam 2:30PM hrawng ah an lut hnawh i an kah A kaptu pawl hna hi an mah Nay Pyi Taw PDF pawl an si hna i Police bawm a hmun ah an thah colh tiah Khit Thit Media nih a tarlangh.\nNay Pyi Taw PDF nih nihin ah an kah mi Ralhrang Sakhan hi, mipi buainak le hnahnawh nak a pe ngai mi an si hna. An mah Ralhrang, Police le Ralkap pawl lawng hmanh si loin, Dalaan tampi, Pitusit pawl an cawlcanghnak hrampi a si tiah a chim mi an um.\nLeway Township Ralhrang Sakhan cu chikhat an rak luh hnawh i an kah, cun hnu ah an tolh colh tthan. Police bawi pakhat tu cu a hmun ah a thi colh. Cu kahnak a chuah hnu tlawmpal ah ralhrang pawl nih a pawngkam khua, hmunhma pawl ah biatak tein operation an tuah cuahmah ve tiah Khit Thit Media nih cun a tarlangh.\nNihin ah Kawlram chung hmun tampi ah Bomb puahnak le kahnak a chuak. Yangon khuapi, Hliang Tharya sang zong ah pehtlai in Bomb puah thawng le Meithal puah thawng theih cuahmah a si tiah Khit Thit nih a tarlangh fawn. Biatak tein PDF nih dohnak an tuah cuahmah tiah theih asi.


Hollywood An Si Ah Bollywood An Si Ah Nu Nak In Pa Hi Zumh Awk An Rak Tlak Lo Deuh\nNu nak in pa hi zumh kan rak tlak lo deuh ti sihlaw a tlangpi huap cun a dik ko lai dah. mi sawhsawh chim lo vuleicung milar Hollywood le bollywood milar pawl zoh in hihi a fiang ngaingai tiah chanel pakhat nih a tar. Mah hna hi An nupi le loin an dl thing pawl he an photo a si.\n1. Bollywood Actor lar bik Asian ram chim lo vulei pumpi nawn nih theih mi Salman khan hi World miss tiang a cotu Aishwarya he an i duh i Thitumh nak puai tuahnak dingah ni 5 lawng bak a tang i, cu ahcun Aishwarya cu a zam tak. Cu ruangah si lai cu caan sau taktak chung Aishwarya nih a chawnhmanh a chawn duh ti lo. Salman Khan hi a tutiang in a tlangval caah, a tong lo kan ti men lai. tong lo si loin a lak tuk nak ah a buai i nihin nitiangin a tlangval tiah chanel pakhat nih a tar.\n2. Rambir Kapoor hi a pa Actor hlun ai a awh tiawk tlak in a lar i, bollywood chungah cun a lar bik pawl a si. nu nih an duhtuk caah a ler le maw si hnga hnga zeidek. Actrsee muidawh Katrina Kaif he an i duh i an duh lio bak ah nungak dang a neih tak. A nungak cu midang pi si loin Katrina Kaif he a daw taktak mi Alia Bhatt he an i duh nihin ni tiangin Katrina Kaif le Alia Bhatt hi an i daw hria kho tilo ral ah an cang lan.\n3. Abhisak Bachchan hi a Pa Actor A si i , A pa cu India actor ah cun a lar bik a si , a rum bik pathum nak zong a si. Nain a pa alo caah laam ah hin an uar lo ngaingai a thiam lo tuk caah, asi nain a muidawh le film cang a thiam ruangah a lar ngaingai ve. Nu nih an duh tuk i Rani Mukherji he an i duh i, a pa nih mo caah a duh nak kong tiangin a chim. asinain Zumh a tlak lo tuk a langh nak ah World Miss a rak cotu Aishwarya zun ah a uai i cu tin cun a then i, Aishwarya cu a thit. Rani nih hin thit umh pui ah an sawm nain a mui hmuh ding a um lo.\n4.Ramvir Singh hi Bollywood a luh nak hi kum 10 hrawn te lawn a si nain a lar bik pawl ah a hung cang. A mui a dawh caah maw a si hnga film cang a thiam ruangah dah a si hnga. Anushka Sharma he an i duh tuk lio ah, Hollywood tiang i a tling kho mi Deepika Padukone he an i duh i Deepika cu zungzal ca in a thit tak . Anushka Sharma nih cun Deepika cu a hua ngaingai nain Caan tlawmpal a rauh ah Tiket player mithang Ramvir Singh hngak rum he an i um.(VLR Collection)


Trump Impeachment : House Ah A Sung I Senate Ah An Ceih Tthan Lai. – Chintanbo\nPresident hlun Trump taza cuainak cu February 9 ah tuah than asi i; Republican Senators pa 6 nih Democratics sinah Vote an pek caah February 10 ah Trump cu pehtlaiin taza cuai asi lai. January 6 ah Trump thazaang petu pawl cu US Capitol ah an rak luh caah taza an cuainak asi. Trump nih US Phunghrampi a buar ko tiin Republican Senators pa 6 nih Democratics sinah Vote an pek.\nDemocratics sinah Vote pemi Republican Senators pa 6 hna cu; Susan Collins, Lisa Murkowski, Mitt Romney , Ben Sasse of Nebraska, Pat Toomey and Bill Cassidy hna hi ansi.Republican lei party hna hi an lung a rualtuk lo ti cu a fiang ko.si nain Senate ah cun cheu thum ah cheu hnih an duh lo longah a sung lai.cu caah cun Trump sunghnak dingin cun thil hartuk mi pakhat si ve.\nRepublican Senators pa 6 nih Trump cu sual an phawt cang caah Senate pa 11 nih sual an phawt than ahcun Trump a sung te lai. Nain, Republican Senators pa 10 lawng nih sual an phawt ahcun Trump nih teinak a hmuh te lai.vanchiat ah cun a sungkho men.A ruang cu Republican lei hi Trump duh lo mi an tam ngai.zeidah an lawh te lai ti cu a caan nih a phanh tikah kan theih teko lai.